הוועדה לקידום מעמד האישה ולשוויון מגדרי, כנסת 20, פרוטוקול מספר 241, 2018-05-15 12:39

מירב בן ארי: אנחנו פותחים את הדיון של הוועדה לקידום מעמד האישה ולשוויון מגדרי.

מירב בן ארי: היום ה-15 במאי 2018, א' בסיוון תשע"ח.

מירב בן ארי: אני אחליף את חברת הכנסת עאידה תומא סלימאן.

מירב בן ארי: הנושא הוא נשים ועסקים קטנים - אתגרים ודרכי פעולה.

מירב בן ארי: היום הזה הוא במסגרת יום העסקים הקטנים בכנסת, מוביל את היום הזה חבר הכנסת רועי פולקמן מהסיעה שלי, אני מקווה שהוא גם יצטרף לומר כמה מילים אבל אם לא אני מבטיחה לכם שאני אייצג אותו נאמנה.

מירב בן ארי: אנחנו נתחיל עם הסוכנות לעסקים קטנים, תפתח רחל טימסטיט, בבקשה גברתי.

רחל טימסטיט: צהריים טובים, אני עובדת חדשה בסוכנות לעסקים קטנים ובינוניים, הגעתי מתפקיד אחר במשרד הכלכלה.

רחל טימסטיט: אני שמחה לקבל את האחריות ואת כל התחום הזה של עסקים בבעלות נשים, גם יזמיות וגם עצמאיות.

רחל טימסטיט: קודם כל אני רוצה לספר לכם על הפעילות של הסוכנות עד כה בכל התחום הזה של עסקים בבעלות נשים.

רחל טימסטיט: יש לנו את כל מערך מעוף שזה למעלה מ-50 מרכזים שפרוסים בכל הארץ.

רחל טימסטיט: וזה נתון מדהים שכמעט 50% מהלקוחות של מעוף הן נשים.

רחל טימסטיט: וזאת אף על פי שאם מסתכלים על החלק של עסקים בבעלות נשים בכל העסקים בישראל זה בערך 20 ומשהו אחוזים.

רחל טימסטיט: אז קודם כל נשים - - -

מירב בן ארי: אני שמעתי פחות, דרך אגב, אני שמעתי 14% נשים, במקרה ניהלתי גם את הדיון הקודם, 74% גברים והשאר ביחד נשים וגברים.

מירב בן ארי: אם זה עלה בחודשיים האחרונים ל-20% זה הישג יפה אבל - - -

קריאה: יכול להיות שניר יוכל להתייחס לזה אחר כך בנתונים.

רחל טימסטיט: כן, וזה עוד יותר טוב כי זה בעצם מגדיל את הפער הזה ומראה שכמעט 50% מהלקוחות של מעוף זה עסקים בבעלות נשים וזה מדהים.

רחל טימסטיט: בנוסף יש לנו קרן מיוחדת שנקראת אטווה שזה בעצם קרן מימון לעסקים של נשים מהמגזר הערבי.

רחל טימסטיט: הקרן הזו פועלת משנת 2017, היא עוזרת להן במימון וזה בהיקף של 10 מיליון שקלים בשנה, שזה גם מדהים.

רחל טימסטיט: כמו כן אנחנו משתדלים בכל השירותים של המעוף להתאים את השירותים גם מבחינת המיקום, גם מבחינת השעות לאמהות, שכל הקורסים וכל השירותים ניתנים בשעות הבוקר והצהריים כשיש לילדים מסגרת.

רחל טימסטיט: אנחנו גם מבצעים מחקר לשביעות רצון ללקוחות שלנו וגם ללקוחות הנשים כדי לשמוע אם הן מרוצות, אם הסיוע והשירותים הם נגישים ועד עכשיו אנחנו שומעים תגובות חיוביות.

רחל טימסטיט: אלו ההישגים של הסוכנות בכל התחום הזה.

רחל טימסטיט: לאחרונה, פעם ראשונה ביצעו לסוכנות לעסקים מחקר על כל החסמים והקשיים שעומדים בפני נשים יזמיות ובעלות עסק ועלו ממצאים, תיכף ניר יציג אותם.

רחל טימסטיט: רק בימים האחרונים קיבלנו את התוצאות של המחקר, אנחנו לומדים את התוצאות ואנחנו רוצים לגבש איזשהו מערך לעבור בכל הסל שירותים שניתן על ידי המעוף ולראות איפה ניתן להגמיש ולעזור ולתת יותר לעסקים בבעלות נשים.

רחל טימסטיט: וזאת התכנית שלנו.

מירב בן ארי: חוץ מהקרן הזאת של הנשים במגזר הערבי, בעיקר קראתי שזה של הבדואיות, אין משהו ספציפי כמו הקרן הזו נגיד ברשות היום.

רחל טימסטיט: אין משהו ספציפי אבל כמו שציינתי בהתחלה - - -

אורלי לוי אבקסיס: מה התקציב שלה?

רחל טימסטיט: 10 מיליון שקל ההיקף שלה בשנה.

רחל טימסטיט: זה מעבר לתקציב שלה.

רחל טימסטיט: אין משהו ייעודי לנשים עד כה במעוף אבל כמו שציינתי בהתחלה אפילו שאין משהו ייעודי כמעט 50% מהלקוחות זה נשים.

רחל טימסטיט: זה מראה שהשירותים כן מותאמים וכן היזמיות ובעלות עסק באות ונעזרות בשירותים האלה.

רחל טימסטיט: אני מזמינה את ניר בן אהרן שהוא מנהל המחקר בסוכנות לעסקים קטנים.

רחל טימסטיט: הוא יציג את המצגת.

רחל טימסטיט: תודה רבה.

מירב בן ארי: תודה לך.

מירב בן ארי: בהצלחה בתפקיד.

ניר בן אהרן: שלום לכולם.

ניר בן אהרן: נשים היום נמצאות ומשתתפות בעולם העסקי פחות מאשר גברים.

ניר בן אהרן: אנחנו יודעים את זה, אנחנו רואים את זה, זה בנתונים, תיכף אני אציג נתונים אפילו כמה זה בדיוק.

ניר בן אהרן: אבל עולם העסקים הוא עולם חופשי ככה שזה שנשים לא נמצאות בו זה אומר שיש פה איזשהם חסמים.

ניר בן אהרן: יש את הבחירה אבל הבחירה, כנראה שנשים פחות בוחרות ללכת לעולם העסקים.

ניר בן אהרן: ואנחנו רוצים או ניסינו במחקר הזה לבדוק למה.

ניר בן אהרן: כנראה שיש לנשים איזשהם צרכים שכנראה לא מספיק ממולאים ולכן רואים אותן פחות בעולם העסקים.

ניר בן אהרן: ולכן ביצענו את המחקר הזה.

ניר בן אהרן: דבר ראשון מבחינה עובדתית- - -

מירב בן ארי: כמה זמן עשיתם את המחקר?

ניר בן אהרן: המחקר הזה הוא כבר קרוב לשנה, משהו כמו ששה-שבעה חודשים.

ניר בן אהרן: ואנחנו כרגע ממשיכים גם לעבוד איתו כדי לראות איך אחר כך נוכל ליישם אותו.

ניר בן אהרן: זה לא שזה משהו שהוא פעם אחת נעשה ונגמר, זה עדיין עולם דינמי כי אנחנו באמת רוצים - - -

אורלי לוי אבקסיס: בדקתם מה תוחלת החיים של עסק כזה?

ניר בן אהרן: עסק של אישה.

אורלי לוי אבקסיס: נשים עצמאיות.

אורלי לוי אבקסיס: אנחנו יודעים מה תוחלת החיים של עצמאי בכלל, בסביבות בממוצע של חמש שנים, אני רוצה לדעת אם פה בדקתם את זה.

ניר בן אהרן: יש בעיה של בדיקה בגלל בעיה של נתונים בלמ"ס.

ניר בן אהרן: כי בדיקה כזאת היא דורשת בדיקה של נתונים מהלמ"ס - - -

אורלי לוי אבקסיס: והוא לא מספק אותם?

ניר בן אהרן: יש צורך לעשות הצלבות בין מגדר לבין שרידות של עסקים.

ניר בן אהרן: יש עדיין, לא הצלחנו להשיג את הנתונים האלה מהלמ"ס.

ניר בן אהרן: אנחנו עושים סקרים על תכניות שלנו שמראים שעסקים של נשים שורדים בערך כמו השרידות של כלל העסקים.

ניר בן אהרן: יש קצת, כנראה, שרידות טיפה יותר נמוכה של עסקים של נשים.

ניר בן אהרן: משהו כמו 5-10 נקודות אחוז, שיכול להיות שזה בגלל הענפים, תיכף אני אראה את הענפים שבהן נשים פועלות.

ניר בן אהרן: יכול להיות שהענפים האלה זה ענפים שבהם עסקים נסגרים יותר מהר או בסיכון יותר גבוה.

ניר בן אהרן: בכל אופן, דבר ראשון אנחנו רוצים להבין למה באמת יש פחות עסקים של נשים והאם זה משהו שהוא ייחודי לישראל או שהוא משהו שדומה לעולם.

ניר בן אהרן: אז זה הדבר הראשון שבדקנו.

ניר בן אהרן: מסתבר שהנושא הזה הוא משתנה בין מדינות, בעיקר לפי רמת הפיתוח של המדינה.

ניר בן אהרן: כאשר במדינות הפחות מפותחות אנחנו רואים שאחוזי היזמות הם גבוהים בכל מקרה, גם לנשים, גם לגברים, וככל שנעים למדינות מפותחות יותר וישראל היום היא מדינה ב-OECD, היא מדינה מפותחת, היא נמצאת בגוש המדינות שנמצא שם מצד שמאל שרואים שהיזמות פה באופן כללי נמוכה.

ניר בן אהרן: ודבר נוסף שרואים במדינות האלה זה שיש הבדלים בין אחוז היזמות של גברים לאחוז יזמות של נשים כאשר אחוז יזמות של נשים נמוך יותר.

ניר בן אהרן: ככה שמהבחינה הזאת ישראל זה לא מדינה ייחודית, אנחנו נמצאים באותו סל כמו מדינות מפותחות אחרות.

אורלי לוי אבקסיס: רגע, איפה אנחנו ממוקמים פה על הגרף?

ניר בן אהרן: אנחנו בצד שמאל, במדינות עם ההכנסה הגבוהה, איפה שהחץ מצביע.

מירב בן ארי: בעצם מה המספר, תגיד את המספר של ישראל, יש 45, 42, איך, עולמית ממוצעת?

ניר בן אהרן: אנחנו בשני הטורים השמאליים ביותר שזה אומר גברים כ-16% מהאוכלוסייה, מהגברים הם בעלי עסקים או עצמאיים ולעומת זה רק 10.7% בקרב הנשים.

ניר בן אהרן: זה גוש המדינות שאנחנו נמצאים שם.

ניר בן אהרן: עכשיו נשאלת השאלה למה.

ניר בן אהרן: והסיבה לזה היא סיבה שבישראל כמו במדינות מפותחות אחרות יש אפשרות לבחירה, יש שוק עבודה מפותח, הרבה פעמים יש את האפשרות של נשים גם ללכת ולעבוד בעבודות כשכירות ואז הן צריכות לבחור ללכת לעבוד כעצמאיות ולפתוח עסק כדי שיהיה להן עסק.

ניר בן אהרן: ואז זה לא שהן מחוייבות בשביל להביא בכלל אוכל למשפחה ללכת ולעשות משהו, להקים עסק.

ניר בן אהרן: זה בחירה ומה שיכול להצביע גם על זה שזה בחירה או להראות מה הסיבה שנשים בכלל בוחרות ללכת ולהקים עסק זה הבדיקה שבדקנו לגבי ממוצע השעות.

ניר בן אהרן: כמה שעות עובדות נשים וכמה שעות עובדים גברים הן כעצמאים בעסקים והן כשכירים.

ניר בן אהרן: יש פה תופעה מעניינת בישראל שהפער בקרב העצמאים בין גברים, בין שעות עבודה של גברים לשעות עבודה של נשים הוא מאוד גבוה.

ניר בן אהרן: פה במקרה הזה גברים עובדים 43% יותר מאשר נשים או אם מסתכלים על הגברים אז נשים עובדות 30% פחות מגברים בישראל.

ניר בן אהרן: כאשר פה הפער הזה הוא גדול מהפער הממוצע במדינות אחרות ב-OECD והוא גם גדול ממה שאנחנו רואים בשוק העבודה, בשוק השכירים.

ניר בן אהרן: בשכירים גם כן בישראל יש פער יותר גדול מה-OECD ויותר - - -

סעיד אלחרומי: אבל לא באותו גודל.

ניר בן אהרן: אבל לא באותו סדר גודל.

ניר בן אהרן: בישראל הסדר גודל מאוד משמעותי - - -

מירב בן ארי: כן, אבל אתה חייב לתקתק את המצגת כי יש פה עוד הרבה דוברים.

מירב בן ארי: לא צריך כל סלייד - - -

ניר בן אהרן: היתרון החיובי שנראה שהרבה נשים מתוך בחירה יכולות ללכת לפתוח עסקים, לעבוד בעסקים ואז השעות עבודה שלהן יותר גמישות, הן יכולות לעבוד פחות שעות.

ניר בן אהרן: אבל מצד שני יש גם כמובן את החסרון שאנחנו מסתכלים על רווח לשעת עבודה, שכר לשעה, אז אנחנו רואים שגם אצל שכירים וגם אצל עצמאים השכר לשעה של נשים נמוך יותר.

ניר בן אהרן: וכשאנחנו בודקים משהו נוסף, כשאנחנו בודקים בכלל את ההליכה מרצון, שאיפה, חלום להקים עסק ובסופו של דבר כמה באמת מתחילים להקים עסק וכמה בסופו של דבר פותחים עסק אנחנו רואים שנשים פותחות פחות עסקים, למרות שלפעמים יש להן חלום.

ניר בן אהרן: יש לי שכנה שיש לה חלום כבר עשר שנים לעשות מתקני ספורט לאנשים על הספקטרום האוטיסטי ואני בטוח שהיא מומחית בתחום הזה, אני בטוח שאם היא תקים עסק הוא יצליח מאוד, אבל היא חושבת, רוצה, רוצה, רוצה, מתלבטת ולא מקימה אותו ואצל גברים אנחנו רואים שהרבה פעמים הם הרבה יותר מהר מנסים ומקימים - - -

מירב בן ארי: זה דרך אגב מה שהיא אמרה ש-50% מהקהל יעד שלכם נשים אבל זה לא מגיע בסוף לידי פוטנציאל שהיא פותחת את העסק.

ניר בן אהרן: כשאנחנו מתערבים, דרך אגב, אנחנו מעלים את שיעור הפתיחה של נשים.

ניר בן אהרן: ונשים שמגיעות אלינו, במחקרי הערכה שאנחנו בודקים, אנחנו רואים שהן פותחות עסקים באופן הרבה יותר משמעותי מנשים שלא מגיעות אלינו.

ניר בן אהרן: אבל עדיין בכלל האוכלוסייה של הנשים יש הרבה נשים שיש להן חלום והן לא מגשימות אותו.

ניר בן אהרן: וכשמגשימות אותו אז הרבה פעמים אלה הענפים שבדרך כלל הנשים פותחות בהם עסקים ואנחנו רואים שהתחום שהוא הכי אופייני זה שירותים טיפוליים, אישיים וחינוכיים שאלה תחומים שגם הרווחיות בהם היא יותר נמוכה, הרבה פעמים יש באמת תחלופה יותר גבוהה של עסקים, עסקים יותר נסגרים בהם, ושם אנחנו בדרך כלל רואים את הנשים.

ניר בן אהרן: הרבה פעמים באים ואומרים לנו, טוב, הסיבה לזה זה כי נשים משיגות פחות אשראי.

ניר בן אהרן: אלה טענות שהרבה פעמים עלו ובדקנו את הטענות האלה, ניסינו לראות האם זה באמת משהו שמאפיין וגורם.

ניר בן אהרן: מתוך הסקרים שאנחנו עושים מה שאנחנו רואים זה שנשים פחות מבקשות אשראי, וגם כשהן מבקשות אשראי כמות האשראי שהן מבקשות הוא נמוך יותר.

ניר בן אהרן: ויכול להיות שזה קשור, דרך אגב, באמת לענפים שבהם נשים מתרכזות.

קריאה: לא, זה קשור לסטיגמה.

ניר בן אהרן: יכול להיות שזה קשור לדברים אחרים אבל אנחנו רואים שנשים גם באות ומבקשות פחות אשראי.

ניר בן אהרן: ואולי הדברים היותר רלוונטיים שאני עכשיו רוצה להראות לכם זה סיבות שקשורות לתפיסה לגבי הקמת עסק.

ניר בן אהרן: אז אנחנו רואים שנשים בדרך כלל מדווחות לנו בסקרים שאחד הדברים המרכזיים ביותר זה קושי לנהל במקביל גם עסק וגם משפחה.

ניר בן אהרן: זה כאילו שני עסקים שצריכים לנהל אותם במקביל וזה לא קל לעשות את הג'אגלין הזה.

קריאה: זה לא כאילו, זה שני עסקים.

ניר בן אהרן: נכון, זה שני עסקים בהחלט.

ניר בן אהרן: אז יש את היתרון שזה גמישות בשעות עבודה.

ניר בן אהרן: הרבה פעמים נשים באמת יכולות ליישם איזשהו חלום באמצעות הקמת עסק אבל זה קשה, זה לא פשוט.

ניר בן אהרן: סיבה שמונעת הרבה פעמים מנשים להקים עסק זה שיש להן איזשהי תפיסה.

ניר בן אהרן: כשאנחנו שואלים גברים ונשים מה לדעת

ניר בן אהרן: כם התפיסה שלכם על הכישורים שלכם לנהל עסק בדרך כלל אנחנו רואים הבדלים.

ניר בן אהרן: כמו שאתם רואים פה 27% מהנשים שהקימו עסק או מנהלות עסקים או בכלל כשאנחנו שואלים נשים חושבות שיש להן את היכולת לנהל עסק.

ניר בן אהרן: ולעומת זה בקרב הגברים 42.7% אומרים, אין בעיה, אנחנו יודעים לנהל ויש לנו את הכישורים לנהל את העסק.

ניר בן אהרן: ואז אנחנו באים גם לנשים ושואלים אותן מה הפחד שלכן מכישלון אם תקימו עסק וגם אנחנו שואלים את זה את הגברים.

ניר בן אהרן: ואנחנו רואים שיש הבדל גם פה.

ניר בן אהרן: נשים חוששות הרבה יותר מכישלון בהקמת עסק מאשר גברים.

ניר בן אהרן: והחשש הזה הוא בעיקר בגילאים הנמוכים יותר.

ניר בן אהרן: מה שאתם רואים פה בגילאים של 18 עד 25 יש את החשש הכי גדול.

ניר בן אהרן: ואחרי זה בגיל של 26-35 גם כן יש חשש גדול של נשים להקים עסק.

ניר בן אהרן: ואז באמת נשים גם באות יותר ונעזרות בשירותים שלנו כי אנחנו מקימים, רחלי הזכירה קודם, את מרכזי מעוף שבעצם תפקידם לסייע לאמן נשים יזמיות וגברים איך להקים עסק ואיך לנהל אותו.

ניר בן אהרן: באמת נשים הרבה יותר באות אלינו ומבקשות להקים עסק.

ניר בן אהרן: דבר נוסף שאנחנו רואים שהוא בעיה והוא בעיה בגלל מה שהזכרתי קודם, שנשים עובדות פחות שעות בעסק שלהן.

ניר בן אהרן: אז אם זה עסק שדורש הון, למשל אם זה לקנות משאית, אם זה רופאת שיניים שצריכה משרד, קליניקה שעולה כסף, הרבה יותר קשה לכסות את העלות הקבועה של עסק כזה לאישה.

ניר בן אהרן: לסיכום, השקף האחרון שלנו של אתגרים בתחום של יזמות נשים.

ניר בן אהרן: האתגר הראשון, לדעתנו, זה הנושא הזה שצריך לשנות את התפיסות של נשים ולאפשר להן ולתת להן את היכולת ואת ההרגשה של היכולת כמה שיותר מוקדם.

ניר בן אהרן: וכמה שיותר מוקדם זה אומר עדיין כבר בתיכון ואולי אפילו ביסודי ובתיכון ומערכת החינוך, צריכים כבר להתחיל עם זה, חינוך ליזמות, חינוך פיננסי.

ניר בן אהרן: צריך לסייע בכל המיומנויות שיקטינו את החששות של נשים לפתוח עסק.

ניר בן אהרן: צריך לעודד שיתופי פעולה גם לניצול הון יותר טוב, גם להעברת ידע, גם לרשות ולצמיחה.

ניר בן אהרן: כך שהייתי אומר לסיכום אנחנו במדינה מפותחת שבה יש בחירה, נשים יכולות לבחור אם הן הולכות לעבוד או הולכות להקים עסק ואנחנו צריכים שתהיה אטרקטיביות וכרגע הרבה נשים חוששות מזה ושם צריכים לעבוד, להפוך את זה ליותר אטרקטיבי באמצעות סיוע, בכלים, בכלים רכים יותר - - -

מירב בן ארי: תראה, בסוף העניין הוא זה מה אתם עושים עם הנתונים.

מירב בן ארי: היא אמרה רחל שאתם הולכים להתחיל ללמוד את הנתונים האלה ואנחנו נרצה לעשות כאן, זה אני גם אגיד בסיכום אבל אני אומרת את זה כבר עכשיו שתדעו, שאתם תלכו, תחשבו, תעשו את העבודה שלכם ואתם תבואו לפה ותגידו לנו מה אתם הולכים לעשות עם הנתונים שקיבלתם.

מירב בן ארי: כי זה לא דיון ראשון שלי, אני כמה דיונים פה מנהלת על העניין של עסקים קטנים של נשים, ואני נזהרת בלשוני, עוד לא ראיתי איזשהו הישג מדהים בעניין של נשים, ואני עובדת על זה כבר תקופה ארוכה.

מירב בן ארי: ולכן אני מאוד מקווה שאנחנו נגיע לפה, נקווה אולי או לקראת סוף המושב, צריך לראות מתי תבואו, תתייעץ עם יו"ר הוועדה, שתבואו ותגידו מה אתם מתכוונים לעשות, איזה תכנית אתם הולכים - - - ותציגו אותה לוועדה.

מירב בן ארי: הכי חשוב זה שנוכל לשמוע מכם.

מירב בן ארי: בבקשה, חבר הכנסת סעיד אלחרומי.

סעיד אלחרומי: תודה כבוד היושבת ראש.

סעיד אלחרומי: אני הייתי בבוקר בוועדת הביקורת ושמעתי נתונים בכלל לגבי העסקים הקטנים ועכשיו אנחנו מתמקדים בעסקים קטנים או ביזמות של נשים.

סעיד אלחרומי: אני אתמקד באוכלוסיות הכי חלשות, זה בעצם המגזר הערבי, במיוחד המגזר הבדואי בדרום.

סעיד אלחרומי: שמענו על הקרן של 10 מיליון שקל.

סעיד אלחרומי: רציתי לשמוע כמה נוצל מהקרן הזאת, כמה אנשים פונים.

סעיד אלחרומי: ולגבי מספר הנשים היזמיות, האם יש מספר מדוייק ומה הציפייה שלנו אחרי הקמת הקרן ואחרי שהיריעה הזאת נפתחת.

סעיד אלחרומי: אני חושב שיש חסמים מאוד גדולים בחברה הערבית, בחברה המסורתית כמובן.

סעיד אלחרומי: הנושא הראשון זה מקומות עבודה, זה לא כמו שאר המקומות.

סעיד אלחרומי: כולנו יודעים שקשה לצאת לעבודה, אין מקומות עבודה, אחוז האבטלה הוא גבוה.

סעיד אלחרומי: והנושא השני זה המסורת שמחייבת לפעמים תעסוקה בתוך השבט או בתוך הבית.

סעיד אלחרומי: ולכן חשוב מאוד נושא ההסברה בתחום הזה.

סעיד אלחרומי: רציתי לשמוע אם יש שיתוף פעולה עם הרשויות המקומיות, עם המתנ"סים, בכדי לחשוף את הנשים האלה למה שיש, למה שהמדינה מציעה.

סעיד אלחרומי: אם יש 10 מיליון שקל וברהט, בשגב שלום, בכל מקום אחר, האם אנשים נחשפים, כמה הציפייה שלנו שנשים כאלה יגיעו לקבל את העזרה הזאת.

מירב בן ארי: יהיו עוד שאלות של חברי הכנסת, אתם תענו בסוף הדיון, הם ירשמו את זה, כי יהיו עוד שאלות.

מירב בן ארי: נעבור ללהב.

רועי כהן: אני רק אברך.

רועי כהן: קודם כל אני שמח על הדיון כאן, חברת הכנסת בן ארי, שאת גם מנהלת אותו וההשתתפות גם של חברי הכנסת יעל פארן, אורלי לוי וסעיד אלחרומי.

רועי כהן: עבורנו זה יום מיוחד, יום העסקים הקטנים.

רועי כהן: זה התחיל באמת מכינוס מאוד מאוד מרשים.

רועי כהן: אוטובוס העצמאים שהגיע לכאן לכנסת, קרוב ל-100 ומשהו עצמאים, בעלי עסקים, שבאו ביום המע"מ, ה-15 במאי, הם הגיעו לכאן כדי להגיד שאנחנו רוצים שישימו את הנושא של עסקים קטנים על סדר היום.

רועי כהן: זה נמצא על סדר היום אבל צריך באמת לגרום לכך לשינוי תפיסה והבטחתי - - -

מירב בן ארי: תראה, אני חייבת להגיד לך משהו על המע"מ.

מירב בן ארי: אני בת למנהלת חשבונות, גדלתי עם התאריך הזה בבית אז - - - אבל בוא, אתה יודע, הם יכולים לבוא, אלה עם הכספים יישארו.

מירב בן ארי: אין מה לעשות, אתה אומר לי יום מע"מ, זה משהו שאני מגיל ארבע מכירה.

רועי כהן: אני אמרתי את זה גם בכינוס.

רועי כהן: אנחנו באנו לא כדי להגיד כמה רע וכמה בצורה כזאת או אחרת, אלא לבוא ולהגיד מה התרומה שלנו למשק ומה התרומה של העסקים הקטנים והעצמאים, ושימי לב כמה עצמאיות, וכל אחת ואחת פה היא עצמאית.

רועי כהן: יש פה חברת הנהלה ראשונה של איגוד המוסכים.

רועי כהן: יש פה באמת, שמנהלת מוסך, ויש פה עצמאיות שגם אפשר לראות בתערוכה שלוקחות כל יום בבוקר קמות עם גידול המשפחה ומנהלות עסק.

רועי כהן: אנחנו באנו להגיד פה בוועדה לקידום מעמד האישה שמדינת ישראל צריכה להבין שצריך לעזור למגזר הזה.

רועי כהן: צריך לעזור למגזר העצמאיות ולהכניס את היד לכיס, כן, לגרום לכך שהכרה בהוצאות טיפול בילדים, מה שאושר בבג"ץ, במדינת ישראל, ורד פרי, וחודש אחרי תוקן פה רק כדי לא לתת לאותן נשים.

רועי כהן: העושה הזה שכל אישה היום שכירה בישראל יש לה שעת הנקה, חופשת ילד, חופשת תינוק, דמי - - - הכל יש לה.

רועי כהן: אבל לאישה העצמאית אין כלום.

רועי כהן: בואו תקחו את מה שאתם נותנים לנושא של השכירות, ובצדק, וצריך לתת, תאגמו את זה לעזרה עבור נשים עצמאיות.

רועי כהן: הרי הן לא יכולות לקבל את זה.

רועי כהן: היא לא תיקח שעת הנקה מעצמה, היא בכל זאת צריכה להמשיך ולנהל את העסק אבל תנו לה לפחות את הכלים, את ההשתתפות בסיכון של הניהול עסק.

רועי כהן: אני בא באמת, זה ועדה שחושבים שהיא לא חשובה, אבל הוועדה הזאת עשתה הרבה מאוד בשורות עבור נשים עצמאיות.

רועי כהן: לנו חשוב שהיום הזה יהיה יום עם בשורה, שכל החברי כנסת שנמצאים כאן וגם אלה שלא יידעו שיש נשים עצמאיות שהן מנוע צמיחה אמיתי.

רועי כהן: כי אם הן ייכנסו לעולם למעגל לעבודה, אם זה כעסקים זעירים, אם זה כעסקים של יזמות, הם יכולים להביא שינוי בכל הכלכלה במשק.

רועי כהן: תודה רבה.

מירב בן ארי: תודה רועי.

מירב בן ארי: עורך דין חיה מנע, מלשכת ארגוני עצמאים ועסקים בישראל, מלהב.

מירב בן ארי: בבקשה חיה.

חיה מנע: רועי אמר את רוב הדברים בצורה מאוד ברורה.

חיה מנע: אני חושבת שכפי שאנחנו באמת - - - יושבת פה חברת הכנסת אורלי לוי אבקסיס שקידמה יחד עם להב את הנושא של אפשרות של אישה עצמאית לעבוד בחופשת הלידה, דבר שפעם נתפס כמשהו שהוא לא מקובל ונשים איבדו את הזכות שלהן באמת לקבל דמי לידה בגלל שהן העזו לבוא רק לראות שהעסק בסדר.

חיה מנע: אז כפי שבאמת הדבר הזה השתנה, הדבר שנחשב פעם במוסכמות יסוד שמבחינות בין עצמאיות לבין שכירות כך גם צריך לבחון את כל שאר הדברים וללכת מהר מהר אבל בצורה יסודית ולשנות את כל מה שצריך לשנות תפיסתית ובפועל.

חיה מנע: כי הנשים באמת, כפי שהוצג כאן היום, אלה דברים שהם ידועים, אלה דברים שגם אני משתתפת פה בישיבות של הוועדה לא אחת ושמענו את הדברים האלה בצורה זו או אחרת מספר פעמים ושום דבר לא נעשה.

חיה מנע: זאת אומרת, מה שנעשה נעשה לא מספיק.

חיה מנע: אנחנו יודעים שלנשים יש קושי באמת להקים משפחה ועסק במקביל.

חיה מנע: ואם הן מצליחות לעשות את זה תמיד יש ויתורים והוויתורים בדרך כלל מגיעים מהצד של הנשים ופחות מהצד של הגברים.

חיה מנע: ואנחנו חייבים פשוט פעם אחת ולתמיד לעשות לזה סוף, לשנות את זה, וזה אפשרי.

חיה מנע: דובר פה על מתנ"סים, בהחלט, והרכש המקומי, החשיפה המקומית, קרוב לבית.

חיה מנע: לנשים הרבה יותר קל קרוב לבית, הן מרגישות יותר ביטחון להביא להן למתנ"סים את כל ההרצאות.

חיה מנע: מעוף זה טוב אבל צריך להביא את זה יותר קרוב לבית.

חיה מנע: נשים לא תמיד יקחו את הרכב או אוטובוס ויסעו לאיזשהו סניף של מעוף שבסוף העיר בקצה השני.

חיה מנע: יהיה להן יותר קל ונוח להגיע למתנ"ס בערב עם חברות ולשמוע את ההרצאה או לקבל את הכלים.

חיה מנע: צריך לעשות את זה נגיש לנשים.

חיה מנע: הרכש המקומי - דיברנו באחת הישיבות הקודמות על כך שבאמת שונות התקנות, שונה החוק.

חיה מנע: לא קרה משהו מאז.

חיה מנע: אנחנו שלחנו מכתב בלהב לשר הפנים, ליו"ר השלטון המקומי, דברים לא התקדמו, אין חשיפה.

חיה מנע: את לא פותחת אתר של עירייה ואת רואה רובריקה באתר "אישה, יש לך עסק, בואי תדעי אלה הזכויות שלך, תגישי".

חיה מנע: אין נגישות וזה דברים כל כך קלים, דברים פשוטים.

חיה מנע: פשוט צריך לרצות לעשות אותם ולעשות אותם.

חיה מנע: ואני חושבת שהוועדה הזאת, באמת האנשים הטובים שיושבים כאן שחשוב להם לקדם את זה יכולים לעשות את זה וצריכים לעשות את זה.

מירב בן ארי: תודה רבה חיה.

מירב בן ארי: חברת הכנסת אורלי לוי אבקסיס, בבקשה.

אורלי לוי אבקסיס: תודה רבה לך.

אורלי לוי אבקסיס: הדיון הזה הוא מאוד חשוב ואני גם מודה על הסקירה שנתת כאן אבל לי היו חסרים הרבה פרמטרים.

אורלי לוי אבקסיס: כדי לדעת איך לבוא ולטפל אנחנו לא יכולים לשים את כל הכלים או את כל האשמה, ותסלחו לי על כך שחלילה וחס יש כאן איזשהו סוג של אשם תורם כי אנחנו מדברים על המימד הפסיכולוגי.

אורלי לוי אבקסיס: נשים לא רוצות להכנס, נשים לא בוחרות, נשים מפחדות, נשים - - - באיזשהו אופן בואו נבדוק אובייקטיבית מהם אותם חסמים.

אורלי לוי אבקסיס: האם החשש, וזה שנשים הן אולי שונאות סיכונים קצת יותר מזה, אולי דווקא הן יותר אחראיות והסיכוי שלהן להצליח בעסק שהן יפתחו הוא גבוה יותר, בוא נהפוך את זה ליתרון.

אורלי לוי אבקסיס: בוא ננסה להבין.

אורלי לוי אבקסיס: האם בגלל שאין רשת סוציאלית שמבטיחה לה במקרה של קריסה שיהיה לה את המצב שיש לשכירה שיודעת שיש לה גם את האופציה לאבטלה, יש לה את האופציה לפנסיה.

אורלי לוי אבקסיס: פה אנחנו מדברים על כך שאנחנו מכירים באפיון של העסקים האלו, כאשר יש קצת כסף משקיעים אותו בעסק, כביכול זה הרשת ביטחון או הקרן פנסיה של אותם עצמאים.

אורלי לוי אבקסיס: ולא יכול להיות שאנחנו נעמוד מן הצד ונשקיף ונגיד להם, אתם רוצים שתהיה לכם פנסיה - תקחו מהעסק ותשימו בצד.

אורלי לוי אבקסיס: כי בסופו של דבר כשאנחנו מסתכלים על זה אותן נשים יכולות לא רק לג'נגל, גם יש לנו התקדמות טכנולוגית שמאפשרת לעבוד גם ממקומות וגם אפילו מהבסיס הביתי הנוח ולמקסם את הרווח על שעת עבודה.

אורלי לוי אבקסיס: השאלה איך אנחנו מגישים את הכלים האלה ולבוא ולהגיד, בוא נשנה להם את תפיסות העולם ונגיד להן אתן מסוגלות, תתחילו להאמין בעצמכן, תסלח לי, זה לפטור את עצמנו מעבודה קשה.

אורלי לוי אבקסיס: להגיד איך אנחנו משנים בחוקים הקיימים, ואת צודקת מאוד חיה, הנושא הזה של להפריד את האפיונים של השכירות בשוק העבודה מהאפיונים של העצמאים.

אורלי לוי אבקסיס: לא יתכן לגזור עליהם גזירות זהות ולהגיד אנחנו מצפים לתוצאות כאלו ואחרות.

אורלי לוי אבקסיס: למשל הרציונל עם הנושא הזה של החופשת לידה שאומר שכירה אני מגן עליה מתוך איזשהו בוס שינצל אותה עכשיו בשעות שלה שהיא אמורה להיות בחופש שלה ושהיא תגיע לעבוד מתוך חשש שמתישהו הוא יסתכל עליה בעין לא טובה ואולי היא תפגע במקום העבודה שלה.

אורלי לוי אבקסיס: לכן יש איסור מוחלט.

אורלי לוי אבקסיס: אם אנחנו עושים איסור מוחלט על אותן עצמאיות אנחנו אומרים להן לא יהיה לכן עסק לחזור אליו.

אורלי לוי אבקסיס: אנחנו באים ואנחנו אומרים, אם תגיעו לעסק אתן עברייניות, גם יצטרכו לשלם רטרואקטיבית, גם תאבדו את הזכויות שלכן.

אורלי לוי אבקסיס: ולכן התיקון הזה היה צריך לבוא מזמן, לפני שעוד באתי והתנהלתי מול השרים הרלוונטיים.

אורלי לוי אבקסיס: ובאיזשהו אופן היה צריך לשבור פה תפיסת עולם בסיסית כי הנתונים הכלכליים אומרים חד וחלק צריך היה לראות את השוני הזה ולהגיב לו מזמן.

אורלי לוי אבקסיס: אנחנו היום מתקנים בעיות שהיו אמורות להפתר קודם והיו אמורות להגיע מצד הממשלה, מצד המדינה, מצד משרד הכלכלה, משרד העבודה, איך שלא תקראו לזה.

אורלי לוי אבקסיס: תעשו חושבים ביחד, מה עלינו לעשות, בוא נשאל את השאלה האמיתית - החסם של העצמאיות שיגידו שבגינם הן מפחדות להכנס חוץ מלהגיד הן מפחדות להכנס.

אורלי לוי אבקסיס: מה הפוביה, מה הבסיס כי הוא בדרך כלל רציונלי.

אורלי לוי אבקסיס: בוא ננסה לפתור אותו בצורה כזו שתגיד להם אתן צודקות, אנחנו מביאים פתרון.

אורלי לוי אבקסיס: זה התפקיד שלנו כאן

אורלי לוי אבקסיס: כי יש לנו אינטרס שהנשים האלה יעבדו, ויש לנו אינטרס להנגיש את העבודה הזו מכל מקום ויש לנו אינטרס שהן תוכלנה גם להנות בשירותים שהמדינה שמה ולא רק בשביל לעשות, כן, שמתי וי, ולא להנגיש את זה הלאה דרך השירותים ודרך המוניצפלי.

אורלי לוי אבקסיס: אני רוצה לומר עוד כמה דברים.

אורלי לוי אבקסיס: בתור אמא שעובדת לא מעט שעות אני יודעת שיש לנו ייסורי מצפון ענקיים ואנחנו כל הזמן מנסות לכפר על זה וזה עולה לנו גם בדברים אחרים.

אורלי לוי אבקסיס: צודק רועי, בית המשפט העליון הרים לפתחנו של הכנסת, בכנסת ה-18, את העניין הזה של הוצאה לצורך הכנסה.

אורלי לוי אבקסיס: וכל הנושא של הטיפול בילדים למי שלא יודע, בגיל הרך, אנחנו מדברים על להחזיק ילד בגיל הרך יותר מאשר באוניברסיטה.

אורלי לוי אבקסיס: אבל אם יש לנו פגישה בארבע אנחנו צריכים לקחת כבר בייבי סיטר לשעות האלה והבייבי סיטר הזה זה חלק מההוצאות שלנו כדי לייצר הכנסה.

אורלי לוי אבקסיס: יכול להיות שהפגישה הזו לא תניב לי בכלל הכנסה אבל כבר יש לי הוצאה עליה.

אורלי לוי אבקסיס: ואת הדברים האלה אנחנו צריכים לשקול ולא להגיד, יאללה, נתנו נקודת זכות עכשיו במשכורת.

אורלי לוי אבקסיס: אנחנו צריכים לבוא ולפרוט, כמו שאתם מגישים דוח על הוצאות חלק מההוצאות האלו חייבות להלקח בחשבון שאם לא יעשו את ההוצאות האלו היכולת שלהן להכניס הולכת וקטנה.

אורלי לוי אבקסיס: זה הרי ברור לכולם, זה כל כך טריוויאלי וזה כל כך נכון ואני לא מבינה למה נעשה קודם.

רועי כהן: זה עולה כסף, זו הבעיה.

אורלי לוי אבקסיס: מה זאת אומרת, אבל זה מייצר כסף.

אורלי לוי אבקסיס: זו השקעה לצורך ייצור הכנסה.

אורלי לוי אבקסיס: בזה צריך לטפל.

מירב בן ארי: תודה רבה לחברת הכנסת אורלי לוי.

מירב בן ארי: ד"ר מירב שמואלי, עמותת רוח נשית, קואליציית שותפות.

מירב שמואלי: שלום, תודה.

מירב שמואלי: עמותת רוח נשית מסייעת לנשים נפגעות אלימות לצאת לעצמאות כלכלית בין היתר על ידי עידוד ליזמות, הקמת עסק וכו'.

מירב שמואלי: אני פה מטעם קואליציית שותפות שרוח נשית חברה בה וגם חברתי, דגנית לוקס תיכף תדבר גם היא.

מירב שמואלי: הקואליצייה כבר הרבה מאוד זמן מקדמת דברים שקשורים בנשים שמקימות עסקים, פורסמו מחקרים, נערכו פגישות, נערכו דיונים פה.

מירב שמואלי: אנחנו מאוד מאוד שמחות, אנחנו רואות מהמחקר הזה שחלק מההצעות וההמלצות שלנו בהחלט הקשבתם להם.

מירב שמואלי: אנחנו מאוד שמחות שיש את המינוי החדש הזה של בעלת תפקיד שבאמת אחראית ספציפית על עסקי נשים, זאת המלצה שלנו כבר מלפני שנתיים בהקמת השדולה לנשים ועסקים.

מירב שמואלי: ונשמח מאוד לשתף פעולה ומאחלות לך בהצלחה.

מירב שמואלי: אני מיד אתן לדגנית להרחיב משום שאנחנו, 14 ארגונים שחברים בקואליצייה, רואים את הנשים היותר מוחלשות בחברה, שיותר קשה להן.

מירב שמואלי: אלה שפונות ליזמות מתוך, מה שנקרא, יותר אילוץ מאשר בחירה.

מירב שמואלי: והן מתמודדות עם קשיים מאוד מאוד רציניים ואצלן הקמת עסק זה באמת יכול להיות דרך לצאת ממעגל העוני אז אני אתן לדגנית להרחיב.

מירב בן ארי: בבקשה, דגנית לוקס.

דגנית לוקס: אני מנהלת את העמותה להעצמה כלכלית לנשים.

דגנית לוקס: העמותה פועלת כבר 18 שנה בחדש, היא בעצם הבסיס לכל הגופים שקמו אחר כך.

דגנית לוקס: ודווקא אני רוצה בהקשר הזה גם להתייחס למה שאמרה חברת הכנסת אורלי אבקסיס וגם לממצאים של המצגת.

דגנית לוקס: ראשית אני אומר שהקושי של נשים כמו שאמרנו זה מעצם היותן, רובן, אוכלוסיות עוני שבאות למקום הזה מתוך אילוץ.

דגנית לוקס: הדבר הזה גורם להן, בין היתר, הרבה מהן מקבלות, לדוגמה כמו עניין הלידה, הן מקבלות קצבאות הכנסה ועדיין לא פתור הנושא הזה שאומר שאישה שמקימה עסק צריכה עדיין לפקוד את לשכת התעסוקה מדיי שבוע, זה לוקח ממנה גם את הזמן, גם את האנרגיה ואת המיקוד.

דגנית לוקס: ואנחנו ביקשנו בפנייה לחוקק חוק שאומר ששנתיים ראשונות לפתיחת העסק היא לא תצטרך לפקוד את לשכת התעסוקה והיא תהיה פטורה מזה.

דגנית לוקס: וגם שההכנסות שלה לא ישפיע על זה שהיא תמשיך לקבל הבטחת הכנסה.

דגנית לוקס: זה דבר, אם אתם דיברתם על פחדים ועל חסמים של נשים זה אחד הדברים שאנחנו נתקלות בו הכי הרבה.

דגנית לוקס: זה שהן מפחדות לאבד את הקצבאות שלהן ובצדק.

דגנית לוקס: עד שמרוויחים בעסק קטן, עד שמגיעים למצב שיש הכנסה ובאמת יכולות קצת להתרווח השנים האלה הן פשוט פחד אלוהים בשבילן.

דגנית לוקס: אז קודם כל את הנושא הזה צריך להסדיר.

דגנית לוקס: דבר שני שאני רוצה להתייחס אליו זה דווקא בהקשר באמת של השיתופי פעולה הרבים שאנחנו עושות עם המעופים בתכנית שלנו של עסק משלך.

דגנית לוקס: אבל גם כאן אנחנו נתקלים בהרבה מאוד בעיות.

דגנית לוקס: אני כבר הייתי לא פעם ולא פעמיים אצל רן קיוויתי והסברתי לו שכשאתם קובעים קריטריונים לנשים, לסבסוד ההכשרות ומדירים את החד הוריות ומדירים עולות חדשות שהן לא רק אתיופיות אתם בעצם חוסמים בפני הרבה מאוד נשים את האפשרות לקבל הכשרה מסובסדת והן לא תכנסנה להכשרות האלה.

דגנית לוקס: ומבחינתנו, העמותה, אנחנו לא יכולות לשתף איתכם פעולה כי זאת האוכלוסייה העיקרית שלנו - - -

מירב בן ארי: אמרת שהן לא ייכנסו בגלל העניין שהיא צריכה להיות - - -

דגנית לוקס: אני מנסה לעשות קורסים - - -

אורלי לוי אבקסיס: יש רשימת קריטריונים מי יכול להנות מהדברים האלה.

מירב בן ארי: עשינו את זה בדיוק לפני חודשיים עם נשים באקדמיה שמקבלות הבטחת הכנסה שהורדנו להם את השעות.

מירב בן ארי: מי פה ממשרד הרווחה, עבודה?

קריאה: אני.

מירב בן ארי: אז תשבי ליד השולחן גם את קשובה וגם יש לי הערה לגבי הסיפור הזה של המקבלי הבטחת הכנסה כי עשינו את זה גם עם האקדמיה.

דגנית לוקס: אוקיי.

דגנית לוקס: אבל אני מדברת על זה שהיום אישה שרוצה לגשת ליוזמים עסק, ואני עושה שיתוף פעולה בין יוזמים עסק לעסק משלך, אנחנו עושות קורס משותף.

דגנית לוקס: אבל באים המעוף עם הקריטריונים הלא גמישים שלהם בעליל ואומרים, תשמעו, אישה שהיא חד הורית היא לא מקבלת את ההכשרה מסובסד - - -

אורלי לוי אבקסיס: איך תוציאו אותה מתוך המעגל של מקבלי הקצבאות אם בסופו של דבר - - -

דגנית לוקס: אנחנו לא יכולות לשתף איתם פעולה כי לנו זה אוכלוסיית המיקוד שלנו.

דגנית לוקס: מה אנחנו נגיד לה שבגלל שאת חד הורית את לא יכולה לקבל הנחה.

מירב בן ארי: החד הוריות, אני לא אפתח את זה פה, אבל אנחנו - - -

דגנית לוקס: אבל כן צריך לפתוח.

מירב בן ארי: מי שיושבת לידך יודעת, נכון, מירב?

מירב בן ארי: אנחנו, החד הוריות, זה לקראת סיום, אני לא אדבר על זה עכשיו.

מירב בן ארי: החד הוריות הן פחות מטרידות אותי כי החד הוריות, אני לא אחשוף את זה כאן, אבל אנחנו כבר לקראת סיום המתווה שלהן.

מירב בן ארי: העניין הוא, אני אומרת לך את זה כי מירב ואני מדברות בערך כל שבוע, העניין הוא באמת זה איך אנחנו מתמודדים עם אותן נשים שיש להן משפחה ועדיין נתקעות, אותן מוחלשות, ולמה אני מפרידה - כי יש את הנשים שמקבלות הבטחת הכנסה והן נשואות עם ילדים, אני דווקא כן רוצה שתתני על זה דגש כי באמת עם החד הוריות אנחנו ממש לקראת סיום העניין והסיוע להן.

דגנית לוקס: אוקיי, אז אני אומרת בהקשר הזה שיש בעיה שהן מפחדות לרשום את העסקים שלהן - - -

מירב בן ארי: כן, טוב הפחד זה חלק מהדיון.

דגנית לוקס: אבל למה יש פחד?

דגנית לוקס: אנחנו צריכות לשאול את עצמנו כמו שהיא אמרה, הפחד הוא לא סתם.

דגנית לוקס: צריך לפתור את הבעיה הזו.

דגנית לוקס: זה דבר אחד.

דגנית לוקס: הדבר השני שנאמר כאן זה העניין של האשראי או של חוזה רכש.

דגנית לוקס: זה לא שהן פונות פחות לקבל, הן פחות פונות לקבל אשראי זה נכון, אבל כי לא נותנים להן.

דגנית לוקס: זאת אומרת, יש חסם מאוד גדול.

דגנית לוקס: וגם בהקשר הזה, הן חוות הרבה פעמים שהן הולכות ומבקשות ממש אפליה.

דגנית לוקס: זאת אומרת, יש כאן משהו שבהקשר הזה צריך גם לעבור עליו ולהיות מודע לסיבות.

דגנית לוקס: זה לא כי שם באמת היא - - - זה דבר נוסף.

דגנית לוקס: הדבר השלישי שאני רוצה לשים עליו את הדגש זה כשהציגו כאן את העניין של אחוזי השרדות והקמה של עסקים - אנחנו מוצאות, וזה באמת אחרי הרבה מאוד שנים בשטח שאנחנו עובדות, שנשים זקוקות מלבד לתכנים העסקיים עצמם להעצמה.

דגנית לוקס: שבתוך הקורסים יהיו נושאי העצמה.

דגנית לוקס: אנחנו כבר 18 שנה עושות את זה, זה לשלב העצמה עם תכנים עסקיים ובהקשר הזה גם חשוב מאוד להבין שככל שיינתן להן, אחרי גמר ההכשרה, ליווי, תמיכה, זה לא יכול להיות 14 מפגשים, בום וגמרנו, ולכו להסתדר.

דגנית לוקס: זה לא עובד ככה.

דגנית לוקס: העניין הוא באמת לתת שירותי המשך, שהן יהפכו חלק מאיזשהו מערך שמקבל גיבוי, ייעוץ עסקי, ליווי.

דגנית לוקס: אלה דברים, שדרך אגב, במחקרים שלנו, וזה אולי נכון להגיד כאן, המחקרים שנעשו על נשות עסקים של עסק משלך, 40% מכלל המשתתפות בהכשרות מקימות עסק ומתוכן 71% שורדות אחרי חמש שנים.

דגנית לוקס: זה נתון מדהים.

דגנית לוקס: ואנחנו חושבות שזה בגלל שיש שם העצמה וליווי מתמשך אחרי ההכשרות.

מירב בן ארי: תודה רבה.

מירב בן ארי: הנקודה הזאת, רחלי, זה חשוב מאוד מה שהיא אמרה, היא אמרה הרבה דברים חשובים אבל העניין הזה בסוף שחברת הכנסת אורלי לוי התייחסה לזה, הפחד והחששות וסוג של טיפול פסיכולוגי בתוך הקורס הזה הוא חלק מהעניין.

מירב בן ארי: כי גם - - -

אורלי לוי אבקסיס: לא, זה לא מה שאני אמרתי - - -

מירב בן ארי: לא, אני אמרתי את זה בכללי.

מירב בן ארי: אמרתי שהעניין של העצמה נשית והטיפול בפחדים - - -

אורלי לוי אבקסיס: חלק ממארג של כלים.

מירב בן ארי: הטיפול בפחדים של הנשים - - -

קריאה: צריך שיהיה גם רציונל מאחורי הפחד.

רועי כהן: אם מותר לי כגבר להעיר, העצמה זה מילה קשה, הנחייה זה יותר טוב.

רועי כהן: כי העצמה זה לאנשים נמוכים והדרכה זה משהו אחר.

מירב בן ארי: נראה לי שאנחנו יכולות לחיות עם העצמה, גם עם הנחייה.

מירב בן ארי: חברת הכנסת יעל כהן פארן.

יעל כהן-פארן: אני קודם כל רוצה לברך על הדיון החשוב וכמובן גם אותך, גברתי היושבת ראש וכל הנוכחים פה בחדר.

יעל כהן-פארן: אין ספק שעצמאיות ועסקים קטנים לתת לנשים לפתח את עצמן ואת העסק שלהן או אפילו עצמאיות כעוסק זעיר זה האתגר שלנו בתעסוקה של נשים.

יעל כהן-פארן: זה בוודאי יכול לפתח.

יעל כהן-פארן: היום בתעסוקת נשים המון נשים לא מועסקות, כולנו יודעים, במיוחד, בפרט בחברות מסויימות כמו החברה הערבית והבדואית.

יעל כהן-פארן: אבל זה גם בכלל - - - אני חיה במקום שמרבית חברותיי הן מטפלות ועצמאיות.

יעל כהן-פארן: זה דיי מדהים, פרדס חנה, תסתכלו, אין כמעט אנשים שעובדים עבודה רגילה, אני בין הנדירים שיוצאים לעבוד רחוק.

יעל כהן-פארן: ואני רואה מצד אחד את הגמישות המדהימה שיש להם לקחת את הילדים מבית ספר, מצד שני את האתגר ואת החוסר ביטחון.

יעל כהן-פארן: אין ביטחון תעסוקתי, כן, יש חופש, עכשיו כולם נוסעים לחו"ל, אין לפסיכולוגית מועסקים.

יעל כהן-פארן: אז היא מראש צריכה לקחת בחשבון שיהיה לה חודש, אולי חודש וחצי שהיא פחות תעבוד בו ולתכנן את כל השנה בהתאם.

יעל כהן-פארן: וזה בוודאי הדברים ידועים.

יעל כהן-פארן: אז אני אומרת כאן, יש לי תחושה שהמדינה לא מספיק עושה בהיבט של גם לבדוק מה התחומים שהם התחומים שאפשר לפתח בהם - - - אנחנו לא מדברים רק על יזמות הייטק, אנחנו מדברים גם על תחומים, כן, של טיפול במשק בית ובילדים וניקיון.

יעל כהן-פארן: שבכלל בתחום הזה מי מוציאה כמעט אישורי - - - בעמנו אנחנו חיים, מי הולכת ומדווחת?

יעל כהן-פארן: מעטות מאוד.

יעל כהן-פארן: יש הרבה תעסוקה בתחום הזה שהיא לא מוסדרת, בואו נשים את זה על השולחן.

יעל כהן-פארן: ואחת הסיבות שהיא לא מוסדרת בדיוק בגלל הדברים האחרונים - - -

אורלי לוי אבקסיס: היא לא מוסדרת בדיוק בגלל הדברים - - -

יעל כהן-פארן: נכון, נכון, נכון.

אורלי לוי אבקסיס: לאבד את הקצבאות הן הבסיס המינימלי לקיום שלהן.

יעל כהן-פארן: איבוד הקצבאות אם זה חד הוריות, איבוד המזונות אם יש מזונות של אישה, בוודאי מזונות מביטוח לאומי כשהזכות לדיור ציבורי.

יעל כהן-פארן: כל הדברים האלה זה נותן לאישה את האינסנטיב לא לעבוד בצורה מוסדרת.

יעל כהן-פארן: וכאן אנחנו צריכים מהכנסת, גם הממשלה לדעתי צריכה לעשות ניתוח של התמונה, של המצב, של תחומי התעסוקה שדורשים את העידוד ושיש בהם כבר עבודה או שיכולה להיות בהם פוטנציאלית יותר עבודה עצמאית של אנשים.

יעל כהן-פארן: והחסמים שמונעים מהעבודה הזאת להיות מוסדרת בצורה של עצמאיות, בצורה של עסקים קטנים.

יעל כהן-פארן: ואנחנו כאן צריכים לתת את הפתרונות.

יעל כהן-פארן: הוזכר קודם, כמובן, ואת אומרת שזה בטיפול, הנשים החד הוריות.

יעל כהן-פארן: יש עוד המון חסמים, הם עוד לא כאן לפתחנו.

יעל כהן-פארן: אנחנו שומעים אותם ומקבלים אותם מהגופים האזרחיים והם תיכף ידברו.

יעל כהן-פארן: אבל באמת, אני אומרת, הממשלה צריכה גם לבוא ולעשות את העבודה שלה.

יעל כהן-פארן: בדיקה, חסמים ואנחנו ניתן את המענה.

יעל כהן-פארן: ובאמת תודה רבה ונמשיך את הדיונים האלה.

מירב בן ארי: תודה רבה חברת הכנסת יעל כהן פארן.

מירב בן ארי: אורלי בן אהרן, יועצת ראש העיר לקידום נשים, עיריית ירושלים.

מירב בן ארי: בבקשה גברתי.

אורלי בן אהרון: שלום וברכה.

אורלי בן אהרון: אני שמחה כאן לספר, נשאל קודם מה עושה רשות מקומית, עיריית ירושלים לפני שנתיים יצאה עם סקר בקרב 1300 בעלות עסקים בירושלים מתוך הבנת הצרכים היחודיים, האתגרים היחודיים של בעלות עסקים.

אורלי בן אהרון: וצריך להבין, דובר כאן קודם, כשאנחנו מדברים על חסמים ואתגרים באמת צריך לדייק את הדבר הזה.

אורלי בן אהרון: כי יש כאן בתוך הקבוצה הזאת בעלות עסקים שהן חרדיות, ערביות, חד הוריות, קבוצה אחת לא דומה לשנייה וההתמודדות היא התמודדות שונה, למרות שכולן תחת הכותרת של בעלות עסקים.

אורלי בן אהרון: אנחנו ניסינו לפצח ולדייק מה בעלות עסקים צריכות ובעקבות המשוב שקיבלנו מ-300 בעלות עסקים אנחנו הקמנו קהילה.

אורלי בן אהרון: אני רוצה לדבר על המושג הזה כי אני לא חושבת שיש דבר כזה באף עיר בארץ - קהילה של בעלות עסקים.

אורלי בן אהרון: מה מקבלות בעלות העסקים במסגרת הקהילה הזאת.

אורלי בן אהרון: קודם כל מידע, הנגשת המידע, של איזה שירותים קיימים בעיריית ירושלים וארגונים אחרים לטובת בעלות העסקים.

אורלי בן אהרון: מה שהבנו זה הסיפור של הבדידות שבעלות עסקים מתמודדות.

אורלי בן אהרון: כי הרבה פעמים בעלת העסק היא המזכירה, היא מנהלת החשבונות, היא זו שיוצאת החוצה לשווק ולעשות את הפרסום ולנסח את המודעה וכו'.

אורלי בן אהרון: הבדידות הזו כשהיא עושה את זה לבד.

אורלי בן אהרון: יצרנו בתוך הקבוצות תת קבוצות, יש לנו קבוצה של אמניות בעלות עסקים, קבוצה של נשים בתחום האירוח והתיירות ובתוך התת קבוצות האלה זיהינו, בדיוק, יש חיבורים בין הקבוצות.

אורלי בן אהרון: יש בעלות עסקים שזקוקות למנטורים ויש בעלות עסקים שעוסקות בהנחייה, ביכולת ללוות, אנחנו עושים חיבורים בין בעלות העסקים.

אורלי בן אהרון: אני חושבת שהמודל שלנו הוא מודל מאוד מעניין ואנחנו נשמח גם לשתף.

אורלי בן אהרון: אנחנו עובדים בשיתוף פעולה גם עם הסוכנות לעסקים קטנים, גם עם מט"י.

אורלי בן אהרון: אנחנו נותנים מענה גם לנשים מהחברה הערבית וגם לנשים חרדיות.

אורלי בן אהרון: וזה שוב, זה צרכים ואתגרים שונים.

אורלי בן אהרון: ובעיניי זה מאוד חשוב לדייק את הדברים האלה.

אורלי בן אהרון: ואני מסכימה איתך חברת הכנסת אורלי לוי אבקסיס, שבאמת גם החקיקה פה היא גורם מאוד מאוד משמעותי ויותר מהכל אנחנו צריכים לחנך את דור העתיד של היזמיות.

אורלי בן אהרון: זה נורא נורא חשוב, ההבנייה החברתית וההסללה של בנות לא תמיד לכיוון של יזמות, הן לא רואות את זה בבילט אין שלהן, ולכן כששואלים אותן אז הן לא רואות את עצמן מצליחות.

אורלי בן אהרון: וזה מגיע ממערכת החינוך וצריך לדאוג גם שבמערכת החינוך תהיה התייחסות בנושא של נערות יזמיות.

מירב בן ארי: תודה רבה.

מירב בן ארי: חבר הכנסת רועי פולקמן, אתה רוצה להתייחס?

רועי פולקמן: זה עוד דיון חשוב במהלך היום הזה של יום העסקים הקטנים.

רועי פולקמן: אני חושב שהרבה מאוד מהדברים שאנחנו - - - קודם כל כיף לי לראות כאן גם את אורלי וגם את זיווה.

רועי פולקמן: בענייני ירושלים אנחנו תקופה ארוכה עבדנו ביחד גם בעניינים האלה.

רועי פולקמן: כל הצעדים שמדוברים היום בנושא יום העסקים הקטנים הם חשובים בכלל אבל יש להם חשיבות מיוחדת גם לנושא העסקים הקטנים.

רועי פולקמן: אם זה הזמינות של אשראי כדי להפעיל למשל את כל נושא ה-peer to peer שעשינו לאחרונה כדי לקבל בקלות גבוהה יותר אפשרות להלוואות ולהשקעות כי זה נדרש וזה יהיה זמין יותר.

רועי פולקמן: גם תכנית נטו משפחה שבאה לתת מענה למה שאנחנו דיברנו עליו הרבה פה גם בנושא של נשים יזמיות, הנושא של נקודות זיכוי להוצאות מטפלת, זה החלק.

רועי פולקמן: כלומר, זה בא ואמר אם יש לך ילדים קטנים במקום להתחשב בחישובים שהיה להם, דרך אגב, פגיעה בשכבות החלשות כי ברגע שאתה - - - הוצאות מטפלת זה לקחת כסף בעצם מהשכבות החלשות, באנו ואמרנו אנחנו ניתן לכל מי שיש לו ילדים קטנים, גבר ואישה, הטבה, כדי שהדבר הזה - - -

אורלי לוי אבקסיס: גם אם הוא לא נושא בפועל את המשמורת על הילדים - -

רועי פולקמן: כן, כן, זה תקף.

אורלי לוי אבקסיס: - - ופה יצרתם אפליה לגבי נשים בשם השוויון הכביכול הפורמלי יצרתם פה אי שוויון מהותי.

אורלי לוי אבקסיס: כי אותה אישה שעול הילדים למשל נמצא על גבה יש לה מן הסתם יותר הוצאות בעיקר אם היא עצמאית.

רועי פולקמן: היא מקבלת את ההטבה.

אורלי לוי אבקסיס: לא, אבל באותו אופן לה לא העליתם, אולי אפילו הורדתם, כאשר בעצם נתתם הטבה זהה גם למי שלא נושא בנטל וצריך היה למצוא פה איזשהו משהו, לא חייב לשים הכל על אותו משקל, אותה - - - יש דיונים מיוחדים.

רועי פולקמן: צודקת אורלי במובן הזה שלאמהות יחידניות יכול להיות שיהיה צריך לבדוק את זה.

רועי פולקמן: אני רק אומר - - -

מירב בן ארי: מה לבדוק?

רועי פולקמן: יכול להיות שבזה שהשווית, שהיום ברגע שאם יחידנית מקבלת נטו משפחה - - -

מירב בן ארי: אני נחשבת אם יחידנית ויש לי גם תעודת זיכוי וגם לשותף שלי יש תעודת זיכוי.

מירב בן ארי: שנינו קיבלנו.

רועי פולקמן: נכון.

רועי פולקמן: אבל היא אומרת, יכול להיות שפה היה צריך לעשות העדפה מפלה אולי.

מירב בן ארי: של מה?

אורלי לוי אבקסיס: מה שקורה, אבל אתם נמצאים בהורות משותפת - - -

מירב בן ארי: זה לא קשור.

מירב בן ארי: מבחינת החוק זה לא קיים.

אורלי לוי אבקסיס: מירב אל תתווכחי איתי על רזולוציות של החוק הזה, ותאמיני לי אני גם - - -

מירב בן ארי: את רוצה להתווכח איתי על איפה אני ומה הזכויות שלי?

מירב בן ארי: אם יש משהו שאני מבינה זה באם יחידנית.

אורלי לוי אבקסיס: לא, לא, שתתנו את הנקודות זיכוי - - - שניתנו את הנקודות זיכוי לא לקחו בחשבון כאשר מדובר באמהות למשל שהן גם נושאות את הנטל שהן המשמורת היחידה בנושא הזה.

אורלי לוי אבקסיס: ונתנו זהה גם לכאלו ואני אביא לך את זה מצולם.

מירב בן ארי: כשהגברים את מדברת, כשהגבר קיבל גם?

אורלי לוי אבקסיס: אני אגיד לך יותר מכך.

אורלי לוי אבקסיס: הייתה לי גם הצעה של לבוא ולהגיד, חבר'ה, אם יש פה, אנחנו מבינים, מתפרק תא משפחתי, כמו שיש חד הורית יש גם את הצד האחר, ובאתי ואמרתי, פניתי למחלקת המחקר של הכנסת ורציתי לדעת כמה משלמים מזונות וכמה מעבירים באמת וכו'.

אורלי לוי אבקסיס: ומסתבר שמוסר התשלומים שם מאוד מאוד מאוד נמוך.

אורלי לוי אבקסיס: אמרתי בוא נעודד את זה דווקא על ידי כך שניתן תמריץ לאלה שמקיימים את חלקם.

אורלי לוי אבקסיס: זאת אומרת, אם במשמורת המשותפת או אם בכך שמשלמים מזונות שנקבעו להם על פי חוק.

אורלי לוי אבקסיס: מה קרה?

אורלי לוי אבקסיס: במקום לקבל את הנושא הזה ולתמרץ את אלה שכן נושאים בנטל משרד האוצר אמר, לא, אני לא אעשה את זה וכשאני נותן עכשיו את הנקודת זיכוי אני נותן אותה זהה לכולם.

אורלי לוי אבקסיס: כן משלם מזונות, לא משלם מזונות, נושא בנטל לילדים, מתחלק בנטל לילדים, לא משנה, נוריד את האבחנה ויצר פה בעצם אי שוויון מהותי.

אורלי לוי אבקסיס: זה הכל.

רועי פולקמן: בסדר, אני לא חולק, זה נכון.

רועי פולקמן: עדיין זה אחוז יותר - - - אנחנו באנו לסך כל האוכלוסייה.

רועי פולקמן: נכון, בשם הפשטות והאיזון.

רועי פולקמן: ועדיין ברגע שלמשל ניתנו נקודות זיכוי והתא המשפחתי, אני עכשיו לא נוגע בסוגייה של אמהות יחידניות, התא המשפחתי קיבל תוספת שיכולה להגיע גם ל- 10,000, 12,000 ו-14,000 שקלים, אני מדבר על מעמד הביניים, אז מדובר על אפשרות שהכסף הזה חלקו מיועד בדיוק לעניין הזה של הוצאות מטפלת ואני חווה את זה ב- - -

אורלי לוי אבקסיס: איך 12,000 שקל?

רועי פולקמן: חסכון שנתי בשנה שזוג על בסיס הטבות המס של נטו משפחה, זוג ממעמד ביניים, ההטבה מגיעה לסדרי הגודל של 12,000 שקל בשנה- - -

אורלי לוי אבקסיס: מה זה מעמד הביניים בחישוב הזה?

רועי כהן: - - -

מירב בן ארי: מי שלא מגיע יש לו מענק עבודה.

רועי פולקמן: מעמד ביניים זה בהחלט הכנסה ממוצעת.

רועי פולקמן: ובדרך כלל יזמיות זה לא - - - אני מדבר על הזה - - - וכאן יש הטבה משמעותית שתכליתה להיות מונעת גם לכיוון של - - - אני רואה עליי ועל אשתי שמנסים לנהל קריירה במקביל אז זה ברור שזה מתבטא בהוצאות, במקביל לגידול ילדים קטנים - - -

רועי כהן: זה 2600 בשנה.

רועי כהן: אני מדבר איתך על כל חודש להוציא 3500 שקל - - -

רועי פולקמן: לא, לא, לא, עם כל הכבוד, זה לא המצב.

רועי פולקמן: רועי, אני מכיר את הנתונים, זה לא 3500 שקל.

רועי כהן: מה לא, למה כמה אתה משלם על - - - אני משלם על הילדה - - - 3500 שקל - - -

רועי פולקמן: לא לגן, לעזרה - - -

רועי כהן: מה לגן, מגיל 0 עד גיל 3 - - -

רועי פולקמן: אני לא מסכים - - - תן לי לדבר.

רועי פולקמן: אחד, זה הטבה.

רועי פולקמן: שתיים - - -

מירב בן ארי: שנייה.

מירב בן ארי: אין - - -

רועי כהן: גם את תצטרכי לשלם את זה עכשיו לגן.

מירב בן ארי: אל תדאג, אני כבר משלמת אתה יכול להיות רגוע- - -

רועי פולקמן: לא לגן, הוצאות מטפלת או בייביסיטר.

מירב בן ארי: אתם מתפזרים פה.

מירב בן ארי: זה לא דיון על נטו משפחה, לא מטפלת, לא נקודת זיכוי.

מירב בן ארי: לא.

מירב בן ארי: גלשנו ויש פה עוד כמה דוברות שבאו במיוחד.

מירב בן ארי: סכם ונכבד את מי שהגיע כי נשאר לנו פחות מחצי שעה ויש פה כמה נשים חשובות שרוצות לדבר.

רועי פולקמן: יש מרכיב מאוד גדול שהועלה כאן ואנחנו נעשה אותו בכל דרך אפשרית זה העידוד של נשים להכנס ליזמות עם כל הפחד שנלווה מזה.

רועי פולקמן: זה דורש דוגמאות מודלים לחיקוי.

רועי פולקמן: לא סתם הדיון הזה נקבע כאן היום.

רועי פולקמן: כמובן הסיפור של כשלון, הפחד מכשלון, המחיר שנגרם מהדבר הזה.

רועי פולקמן: ואני כן אגיד עוד דבר אחד, הייתה לי חברה ללימודים שעבדה בארגון גדול בינלאומי שהגדירו שאחוז מסוים מהרכש יופנה לעסקים בבעלות נשית.

רועי פולקמן: את הדבר הזה אנחנו צריכים לבדוק אותו.

רועי פולקמן: איך מייצרים, יש פה הגדרה מהי בעלות נשית כדי שזה לא יהיה סיפור כיסוי, שמים איזה מישהי ואומרים כי בזכות זה.

רועי פולקמן: אבל בהחלט אני אומר לכם שארגונים כמו וולמארט אמרו לעצמם, קיבלנו החלטה שאחוז מסוים מהרכש שלהם יהיה חייב לבוא מעסקים שהבעלות/ראשות הדירקטוריון היא בבעלות נשית.

רועי פולקמן: אני חושב שזה גם צעד שאנחנו בהחלט צריכים לבחון אותו, האם אפשר להפנות חלק מהרכש לכיוונים האלה.

רועי פולקמן: אני חושב שיותר מהכל, אנחנו עושים הרבה למען העסקים הקטנים, לא קל להיות עצמאי במדינת ישראל בכל מקרה אבל לנשים עוד יותר צריך לחצות כאן איזה רוביקון שאפשר לעשות את זה.

רועי פולקמן: אני חושב שזה הולך ומשתנה אבל יש לנו עוד דרך לעשות.

רועי פולקמן: תודה רבה לך על הדיון.

מירב בן ארי: תודה רבה ותודה גם על היום החשוב הזה, רועי.

מירב בן ארי: איריס לייכטמן, בבקשה גברתי.

איריס לייכטמן: תודה רבה, צהריים טובים לכולם.

איריס לייכטמן: אני באתי בתור נציגת נשות העסקים ואני - - -

מירב בן ארי: אגב, אם יש כאן כאלה שלא נרשמו אני לא יודעת מי אתם, אוקיי, שתדעו.

מירב בן ארי: מי שנרשמה היא אצלנו אבל שלא חלילה תעלבו, פשוט הכל רשום לי כאן.

מירב בן ארי: בבקשה, סליחה איריס.

איריס לייכטמן: חברת הכנסת מירב בן ארי אנחנו נפגשנו לא מזמן פה ביום שהיה נגד אלימות במשפחה.

איריס לייכטמן: ואני הוזמנתי על ידי חברת הכנסת עליזה לביא ברוח נשית לעשות את המעגלי נשים.

איריס לייכטמן: אז אני גם אגע בנקודה הזאת שהיא מאוד חשובה.

איריס לייכטמן: אתם שאלתם פה הרבה שאלות על פחדים, אז אני קודם כל אציג את עצמי.

איריס לייכטמן: אני עצמאית 33 שנה באופן רציף.

איריס לייכטמן: אם חד הורית, קיבלתי משמורת יחידה על הילדים, היום הם גדולים בני 33 ו-28, יש לי גם נכדים.

איריס לייכטמן: אבל יש לי סיפור אישי שעד לא מזמן היה כסוד.

איריס לייכטמן: חוץ ממשפחתי לא שיתפתי את זה, גם אמי נמצאת פה היום.

איריס לייכטמן: אז אני רוצה לשתף אתכם בזה ותנסו לחשוב מה עבר עליי באותה תקופה.

איריס לייכטמן: הקשיים היו מאוד קשים, לגדל שני ילדים לבד.

איריס לייכטמן: כל הבעיות שהיו בדרך הייתי צריכה לעבוד לא 8 ולא 10 ולא 12 שעות.

איריס לייכטמן: אז הייתי בחורה בת 30 בריאה לחלוטין.

איריס לייכטמן: מה שקרה יום אחד מצאתי את עצמי אחרי אירוע מוחי משותקת לחלוטין.

איריס לייכטמן: אני אומרת את זה פה ואני פשוט בהלם שאני מדברת אבל החלטתי שהגיע הזמן לייצג את הקשיים של כולם.

איריס לייכטמן: אני באתי לפה מטעם רועי שהוא הזמין אותי, אני חושב שזו פעם ראשונה שומע את הסיפור הזה גם.

איריס לייכטמן: מצאתי את עצמי משותקת וזה לא היה אירוע אחד, זה היה במשך חודש בבית חולים כמה אירועים עד שקבעו שאני לא אקום מהכסא גלגלים.

איריס לייכטמן: ואני החלטתי, לא יודעת מאיפה נכנסה בי האמונה, שהכל אפשרי.

איריס לייכטמן: יש רפואה ויש אמונה.

איריס לייכטמן: הכוח שניתן לי באותו זמן כנראה מבורא עולם או הנדר שנדרתי שאני אעזור לכל אחת שהיא זקוקה, רק שיתן לי את הרגליים בחזרה ואת הידיים כי יש לי שני ילדים קטנים בבית.

איריס לייכטמן: מה לדעת

איריס לייכטמן: כם עבר לי בראש באותה תקופה שיש לי עסק, יש לי מזונות שהיו אז 1500 שקל שזה היה בדיחה, איך אני לוקחת להוראה מתקנת, לשיעורים פרטיים, ולכל מה שאתם רק חושבים, איך אני עושה את זה.

איריס לייכטמן: איזה לחצים עברו עליי.

איריס לייכטמן: אין לי ימי מחלה, אין לי דמי פגיעה, אולי הייתי מוציאה את זה לחץ של עבודה כי אם אני גם אגיש דמי פגיעה אז אני קודם כל פושעת, יש חקירות, יש מעקבים, כל הסיפור שאנחנו יודעים.

איריס לייכטמן: קרה לי נס.

איריס לייכטמן: האמונה שלי, הכוח שלי, לא יודעת מה להסביר קרה כי אני בריאה לחלוטין עד היום.

איריס לייכטמן: ומה שאתם רואים פה זאת אני.

איריס לייכטמן: ואני החלטתי לעזור ולהתחיל לקיים את ההבטחה שלי.

איריס לייכטמן: ולמעלה מ-20 שנה עשיתי את זה בסתר בכל מיני עמותות.

איריס לייכטמן: ולילות שנסעתי וחילקתי שמיכות וכריות וקניתי מכספי, כשהתאוששתי, אוכל ונתתי לנזקקים ואף אחד לא ידע והלכתי.

איריס לייכטמן: עד שהכוח והאמונה התגברו והתגברו אני גם למדתי לפני כ-10 שנים אימון והנחיית קבוצות באוניברסיטה בירושלים עם מכון כישורים.

איריס לייכטמן: והחלטתי שהמילה העצמה נשית היא מאוד מרתיעה גם את הנשים עצמן.

איריס לייכטמן: אז אני עושה הפוך על הפוך.

איריס לייכטמן: אני אומרת להם בואו לליווי עסקי.

איריס לייכטמן: תוך שלושה חודשים יש לי 1500 נשות עסקים שהן חשבו שהן באות לקבל טבלאות, איך הן באות, אבל אני הלכתי על הפסיכולוגיה מאחורי זה.

איריס לייכטמן: ומה שמצאתי זה היה, אם אתם שואלים את הפחדים ומה קורה לנשים מעבר למה שאני יכולה לספר לכם, שגם אם הייתי רוצה לעבוד במשק בית או בעבודה מקבילה לא יכולתי, מה אני עושה.

איריס לייכטמן: אז אומרים שנשים, אתם אמרתם פה, שנשים מפחדות לנהל עסק.

איריס לייכטמן: מה נשים עושות כל היום?

איריס לייכטמן: הן לא מנהלות את הבית ואת הילדים וגנים ואסיפות הורים ובאמצע היום קוראים להם, הילד חולה, לא לאבא, תבואי להוציא אותו מהגן.

איריס לייכטמן: אז נשים מנהלות מעצם היותן נשים.

איריס לייכטמן: אנחנו נולדנו כנראה, נשים מנהלות.

איריס לייכטמן: הסיבה שהן לא פותחות עסק כי הן מפחדות.

איריס לייכטמן: הפחד הזה יושב על ידע מעצם האפליה, הדפוסים, האמונות גידלו שנשים זה משהו שהוא על הדרך.

איריס לייכטמן: אז אני מחזקת אותם בעניין של הידע, אני שולחת אותם למעוף.

איריס לייכטמן: יש הרבה נשים שלא יודעות על הקיום שלכם, אולי צריכים קצת להעיר את הפרסום.

איריס לייכטמן: יותר לא מכירות מאשר מכירות.

איריס לייכטמן: וחבל כי זה מימון של משרד הכלכלה והם תומכים ואני כן מעודדת.

איריס לייכטמן: אבל אני חושבת שכמו שאמרתם פה, עוד בבתי ספר צריכים לעשות את החינוך הפיננסי אבל לא רק אותו.

איריס לייכטמן: צריכים לתת להם כישורי חיים, צריכים לתת להם את הכוח, את ההבנה מה זו אישה.

איריס לייכטמן: אני אומרת לה, מה זו אישה, בואי תגדירי לי מי את.

איריס לייכטמן: 90% לא יודעות להגדיר לי מי היא.

איריס לייכטמן: אני פשוט בהלם.

איריס לייכטמן: מי את האישה היא לא יודעת.

איריס לייכטמן: לזה אני קוראת כישורי חיים.

איריס לייכטמן: כי כשהם הולכים לצבא אז אנחנו, ואני הייתי בצבא והייתי גם בקבע, אז אנחנו חיילים טובים, יש בינינו טייסים וטייסות, טנקיסטים, מדריכי כושר, הם יוצאים מהצבא דבר בסיסי הם לא יודעים, מה זה אישה, מה היא אישה ומה זה חינוך פיננסי.

איריס לייכטמן: אז איך היא תפתח בדיוק עסק.

איריס לייכטמן: איזה ביטחון ואיזה כוח יתן לה.

איריס לייכטמן: דיברתם על הפער של שעות העבודה בסקר שלך.

איריס לייכטמן: אבל זה ברור מאליו כי אם קוראים לה באמצע היום או אם היא צריכה להגיע בארבע להוציא את הילד מהמעון כדי לחסוך, כל עצם העבודה העיקרית שלנו כעסק פרטי זה עבודה שנייה.

איריס לייכטמן: מכאן הפער.

איריס לייכטמן: אני נגעתי בקטע של האלימות שעשינו פה.

איריס לייכטמן: אני רוצה להגיד לך שאחרי ההנחיית קבוצות פנו אליי מתוך המעגלי נשים, לא אחת, לא שתיים, אני שיתפתי את חברת הכנסת עליזה לביא, פנו אליי נשים שבתוכנו הם באו לעודד את ה- - - להשמיע את קולן אבל הן מצאו את עצמן בתוך המעגל הזה.

איריס לייכטמן: הן חוות אלימות מינית, אלימות כלכלית.

איריס לייכטמן: אם הן רוצות לפתוח עסק יש להן התנגדויות בתוך הבית.

איריס לייכטמן: הבעלים לא מאמינים בהן.

איריס לייכטמן: אני חושבת שעיקר העבודה היום, וזה מה שאני עושה, זה הכוח, האמונה, הפסיכולוגיה.

איריס לייכטמן: אני עושה העצמה נשית, אני לא קוראת לזה העצמה נשית, אבל הן כולן באות אליי.

איריס לייכטמן: אז בהתחלה אני שכרתי מכספי מקומות, הגעתי גם לבית ציוני אמריקה ולבתי מלון לעסקים והוצאתי מכספי מעל 50,000 שקל.

איריס לייכטמן: אז אני אודה לכם אם מדינת ישראל תדאג לביטחון הכלכלי של הנשים.

איריס לייכטמן: תודה.

מירב בן ארי: תודה רבה.

מירב בן ארי: אני רוצה רגע לשמוע את משרד העבודה והרווחה ואת הנציגה שלהם שהגיעה.

מירב בן ארי: אימאן, בבקשה.

אימאן אלקאסם: צהריים טובים.

אימאן אלקאסם: אני מרכזת בכירה לתעסוקת החברה הערבית, דרוזית וצ'רקסית במשרד העבודה.

אימאן אלקאסם: אנחנו זרוע העבודה שעבר ממשרד הכלכלה למשרד העבודה.

אימאן אלקאסם: אנחנו אמונים על 22 מרכזי הכוון בחברה הערבית, לא רק אלא בין היתר, שמשרתים יותר מ-60 יישובים ערבים.

אימאן אלקאסם: אני מציינת כי בין בכלל זרוע העבודה ומשרד הכלכלה המיוצגת על ידי הסוכנות לעסקים קטנים ובינוניים יש קשר הדוק.

אימאן אלקאסם: יש מרכזי הכוון, מרכזי ריאן מכוונים את הנשים שהן יכולות לפתוח עסק משלהן לשירותי המעוף.

אימאן אלקאסם: אני אגיד שבעצם זה לא רק בחברה הערבית - - - השיתופי פעולה גם בין אוכלוסיות רווחה בין מרכזי הזדמנות, עוצמה - - -

מירב בן ארי: את מכירה את התכנית של ה-10 מיליון שקל שנמצאת במשרד הכלכלה למגזר הערבי והבדואי?

מירב בן ארי: את יודעת שיש כסף שהמדינה שמה לתכנית הזאת?

אימאן אלקאסם: אני פחות ברזולוציה הזאת, אני בשיתופי פעולה.

אימאן אלקאסם: אני - - -

מירב בן ארי: אבל תקשיבי, זה משגע אותי כל פעם בוועדות.

מירב בן ארי: השיתוף פעולה הכי בסיסי זה שתכירי את התכנית של הערבים והבדואים שאנחנו תיכף גם נראה אם יש תשובה על מה שסעיד שאל.

אימאן אלקאסם: יכול להיות שאני מכירה אותה בשם אחר.

אימאן אלקאסם: חשוב לי לחדד את הדברים - - -

מירב בן ארי: יש לה שם אחד.

מירב בן ארי: אני אפילו שמעתי עליה אתמול.

מירב בן ארי: מה השם?

קריאה: סוואה.

אימאן אלקאסם: בטח, קרן קוראת סוואה, בוודאי.

מירב בן ארי: אוקיי, אז זה שיתוף.

אימאן אלקאסם: יש שיתוף פעולה מאוד מצויין בין הסוכנות לבין משרד העבודה.

אימאן אלקאסם: אנחנו עושים קורסים ביחד, הכשרות.

אימאן אלקאסם: הכוונה, דיברו פה על חסמים, בהקשר של החברה הערבית, חברים, האישה הערבייה הרבה פעמים יש לה את החסמים אפילו לגשת לשירותים של מרכזי ריאן וכמובן לשירותים של מעוף.

אימאן אלקאסם: אם אנחנו מנגישים את השירות של המעוף, יש חסמים שצריך - - -

מירב בן ארי: כמה נשים מגיעות אלייך?

אימאן אלקאסם: מתוך 14,000 משתתפים במרכזי ריאן כ-65% הן נשים.

אימאן אלקאסם: היעד הממשלתי זה 70% גם כדי לעמוד ביעדים של הממשלה כתוצאה מדוח אקשטיין.

אימאן אלקאסם: אני אגיד שיש חסמים שצריך לעבוד עליהם ולפתור אותם כמו העברית, כמו המסוגלות התעסוקתית.

אימאן אלקאסם: דיברו פה על העצמה.

אימאן אלקאסם: כן צריך העצמה.

אימאן אלקאסם: דיברה פה אחת החברות - - -

מירב בן ארי: עזבי, אני יודעת מה הן דיברו, שמעתי.

מירב בן ארי: את המשרד, את לא - - - תגידי מה - - -

אימאן אלקאסם: אני רוצה להגיד שאנחנו עושים - - -

מירב בן ארי: עזבי רגע את מה שהארגונים החברתיים, זה אני יודעת, אני שואלת מה את במשרד בעצם אתם עושים בשבילם.

אימאן אלקאסם: אנחנו נותנים העצמה לנשים, אנחנו נותנים - - -

מירב בן ארי: איך?

מירב בן ארי: את נותנת קורסים?

אימאן אלקאסם: קורסים שמורכבים מ-60 שעות העצמה, לשבת עם מאמנות, לבוא לדבר עם הנשים, לחזק את המסוגלות התעסוקתית, לחזק להן את השפה - - -

סעיד אלחרומי: יש לך נתון כמה נשים שעברו אצלכם פנו לעסקים, פתחו עסקים?

אימאן אלקאסם: אני יכולה לשלוח, אני צריכה לבדוק את זה פר - - -

מירב בן ארי: אנחנו נעשה כאן דיון על עצמאיות ספציפי פה במושב הזה נתונים על עצמאיות.

מירב בן ארי: כמה נשים נכנסו, יש פה סלייד אחד כזה, אבל זה דיון מעמיק יותר.

מירב בן ארי: את אומרת שאת נותנת מרכזי העצמה, כמה נכנסו, כמה פתחו עסק בעקבות העצמה כי אני לא מצליחה להבין אותך.

אימאן אלקאסם: אני מחדדת שוב כבוד חברת הכנסת מירב, מרכזי ריאן הם מרכזים להכוון תעסוקתי - - -

מירב בן ארי: והם לא לנשים והם לא ליזמות - - - סתם - - -

רועי פולקמן: אבל היא שואלת כמה נפתחו עוד עסקים.

אימאן אלקאסם: אם תתנו לי דקה וחצי אני יכולה - - - בצורה מאוד טובה.

אימאן אלקאסם: מרכזי ריאן הם מרכזים להכוון תעסוקתי.

אימאן אלקאסם: הם מאתרים את הבלתי משתתפים בשוק העבודה ועושים להם הכשרות, סדנאות רכות של עברית, העצמה וכישורי מחשב ומוצאים להם דרך פונקצייה שנקראת קשרי מעסיקים בתוך המרכזים מוצאים להם משרות.

אימאן אלקאסם: כמובן אחרי תהליך מסויים של מה שהסברתי מקודם - - -

סעיד אלחרומי: סליחה, אבל אני חייב להתערב כאן.

סעיד אלחרומי: זה מקומות עבודה, מחפשים מקומות עבודה, ריאן זה חיפוש משרות, זה לא להעצמת אישה שרוצה לפתוח עסק משלה.

אימאן אלקאסם: פה החיבורים שנעשים בין מרכזי ריאן לבין המעוף לבין היזמות.

אימאן אלקאסם: אנחנו מודדים את המרכזים דרך ההשמות בשוק העבודה.

אימאן אלקאסם: ופתיחת עסק מבחינתנו היא השמה לכל דבר ועניין.

אימאן אלקאסם: הקורסים וההכשרות שאנחנו עושים, בהרבה מההכשרות אנחנו משלבים את הקורס של היזמות של מעוף כחלק אינהרנטי בתוך ההכשרות.

אימאן אלקאסם: אני אתן דוגמה - - -

רועי פולקמן: כמה יחידות מעוף יש שמוכוונות לציבור הערבי?

אימאן אלקאסם: תשאלו את הסוכנות, יש להם את - - -

סעיד אלחרומי: - - - מחכה לתשובה בקשר לקרן.

אימאן אלקאסם: אני אמשיך.

אימאן אלקאסם: כדי לחדד את השיתופי פעולה בין מרכזי ריאן למעוף למשל קורס הכשרה של ייעוץ ארגוני אנחנו משלבים חלק בילט אין בתוך הכשרה קורס יזמות.

אימאן אלקאסם: אנחנו לא רק נותנים את ההכשרה אלא מלמדים את הנשים שהן יכולות לפתוח עסק בעצמן.

אימאן אלקאסם: לא מזמן פתחנו מרכז עסקים משותף ברמת הגולן שהוא גם מרכז ריאן וגם מרכז מעוף שעובדים ביחד.

אימאן אלקאסם: מגיעה אישה, אם היא יכולה להתאים למשרה x במפעל - - -

מירב בן ארי: זה השיתופי פעולה ש- - -

סעיד אלחרומי: זה נמצא באינטרנט, יש אתר אינטרנט, יש משהו שאישה יכולה להכנס ולראות?

אימאן אלקאסם: יש באתר משרד העבודה את הפריסה הגיאוגרפית בצורה מאוד מסודרת בשתי השפות.

מירב בן ארי: תודה.

מירב בן ארי: אנחנו נעשה כאן דיון על העניין של עצמאיות ואז אנחנו נרצה לדעת נתונים של באמת כמה ייצאו מהמרכזים האלה, בטח המשותפים, ובאמת יצליחו לפתוח עסק.

מירב בן ארי: כי אני יש לי קשר מצויין עם יסמין עם קירם ואני יודעת, היא גם נמצאת פה הרבה, ואני יודעת כמה עמותה באמת מקדמת את הנשים אז אני אשמח לדעת שזה באמת מתחבר.

אימאן אלקאסם: אנחנו נשמח להעביר את ה- - -

מירב בן ארי: אוקיי אז ממש בשתי דקות אחרונות ואז אני חוזרת למשרד הכלכלה.

מירב בן ארי: כוכי, נשים עושות שלום, ביקשת לדבר, בבקשה בקצרה גברתי ואני חייבת לעבור למשרד.

כוכבה עם-עד: אני קצת אדבר מזווית אחרת.

כוכבה עם-עד: אני רכזת שלטון מקומי בנשים עושות שלום, משם הגעתי, כלומר מאוד הפריע לי למה נשים לא רצות מספיק לשלטון המקומי והארצי, משם הגעתי, לא חשוב, אני ממהרת, שיש פה גם עניין של חסם כלכלי.

כוכבה עם-עד: מפה הגעתי למקום אחר.

כוכבה עם-עד: יש הרבה מאוד עמותות והרבה מאוד גורמים וגופים שמתעסקים עם נשים מוחלשות וטוב שכך והלוואי שירבו.

כוכבה עם-עד: מצד שני יש איזשהי קבוצה דיי גדולה של רוב דומם של נשים שהן בבסיס שלהן פריבילגיות, הן משכילות, בעלות ניסיון תעסוקתי מרשים ובגיל 50 פלוס הן מוחלשות על רקע מגדר וגיל והפכו להיות שקופות.

כוכבה עם-עד: נשים שרוצות ליזום עסקים לא מסוגלות לקבל הלוואות על הרקע הזה, למרות שהן נמצאות מעבר לכל החסמים שדיברנו על זה כל הדיון כאן.

כוכבה עם-עד: אין להן ילדים קטנים, הן יכולות לעבוד הרבה מאוד שעות ללא הפרעות, הן לא צריכות הנקה, הריון ולידות וכן הלאה והן לא מועסקות כערכן והן לא מצליחות להרים יזמות ועסקים ואני מבקשת דיון על העניין הזה.

כוכבה עם-עד: תודה רבה.

מירב בן ארי: תודה רבה לך.

מירב בן ארי: משרד הכלכלה אתם רוצים להתייחס לשאלות של חבר הכנסת סעיד אלחרומי וגם בכלל כמה התייחסויות שלכם לפני שאני עושה סיכום.

ניר בן אהרן: דבר ראשון אולי אני אענה באופן כללי.

ניר בן אהרן: מירב, הזכרת, גם אורלי הזכירה, אז זה לא הפעם הראשונה שהנושא הזה של נשים בעסקים עולה פה בקרב הכנסת וחברי הכנסת ואנחנו לוקחים את זה מאוד מאוד ברצינות.

ניר בן אהרן: אני חייב להגיד שאני רואה את השינוי שיש בסוכנות לעסקים קטנים ואיך הנושא של נשים בעסקים נכנס אצלנו למודעות מאוד גבוהה ככה שאני חייב להגיד דבר ראשון כל הכבוד, העלתם את זה וזה בהחלט נמצא על סדר היום שלנו.

ניר בן אהרן: אנחנו גם מנחים את מעוף, את הסיוע שהם נותנים, יתנו, בצורה שתהיה נגישה כמה שיותר בקלות לנשים.

ניר בן אהרן: ואפילו אם זה לא במעוף אלא צריכים לעשות את זה במתנ"ס או בכל מקום אחר שיהיה קרוב יותר ובשעות נוחות - - - קורסים דיגיטליים כדי שאפשר יהיה לעשות את זה אפילו מהבית.

ניר בן אהרן: כל דבר שיוכל לסייע ולהתקרב כדי שנשים יוכלו להשתמש בשירותים האלה.

ניר בן אהרן: אם זה המינוי של ממונה אצלנו כדי שכל הנושא הזה בכלל יהיה מי שירכז אותו באופן קבוע ואצלנו אין דבר כזה כמעט מישהו שממונה על תחום כזה ספציפית, והנה יש.

ניר בן אהרן: את המחקר עשינו כדי שיהיו לנו כלים בכלל להמשיך ולפתח את זה הלאה.

ניר בן אהרן: אם זה על ידי הקמת פעילויות מיוחדות כמו למשל סאווה.

ניר בן אהרן: ואני שמח מאוד שעלה פה הנושא של סאווה.

ניר בן אהרן: זה תכנית שאני חקרתי אותה עכשיו כי אני עושה מחקרים על כל התכניות שלנו - - -

מירב בן ארי: אז מה הניצול של התקציב של סאווה?

ניר בן אהרן: הניצול הוא מלא.

ניר בן אהרן: לא רק שהוא מלא, כל שקל שאנחנו מוסיפים שם הוא מייד מנוצל - - -

סעיד אלחרומי: שמעתי מספר של 10 מיליון.

רחל טימסטיט: התקצוב היה מיליון וחצי לכל שנה ואנחנו הגענו ל-10 מיליון.

רחל טימסטיט: זאת אומרת, הרבה מעבר לתקצוב.

סעיד אלחרומי: ב-10 שנים זה כבר.

רחל טימסטיט: לא.

רחל טימסטיט: התקצוב המקורי היה מיליון וחצי אבל בפועל ניתן אשראי בהיקף של 10 מיליון שקלים.

רחל טימסטיט: זאת אומרת, הרבה מעבר לתקצוב המקורי.

ניר בן אהרן: כל שנה ניתנות הלוואה בהיקף של 10 מיליון שקלים כל שנה.

סעיד אלחרומי: כל שנה.

ניר בן אהרן: כן.

ניר בן אהרן: הקרן מאפשרת לנו לתת את הערבות הזאת, מאפשרת לנו להפעיל את זה ולתת את ההלוואות.

ניר בן אהרן: ההלוואות מתגלגלות כל שנה.

סעיד אלחרומי: יש ניצול מלא ב - - -

ניר בן אהרן: יש ניצול מלא.

ניר בן אהרן: אבל זה גם הרבה מעבר לניצול המלא.

ניר בן אהרן: הקרן הזאת לא נותנת רק כסף.

ניר בן אהרן: היא נותנת כסף, סיוע, הדרכה, תמיכה.

ניר בן אהרן: כתוצאה מזה פותחים עסקים בכמות מאוד גדולה וגם התגובות אחר כך של הנשים שמשתתפות בזה הן תגובות מדהימות.

ניר בן אהרן: אני מציע, מי שרוצה וזה מעניין אותו וזה כיף, אפשר להכנס באתר שלנו שם למדיניות ומידע ולקבל, שם יש את המחקרים שאנחנו עושים, אחד המחקרים הוא על קרן סאווה, הערכת קרן סאווה.

ניר בן אהרן: זה מדהים.

ניר בן אהרן: אני ממליץ לכל אחד לקרוא, זה פשוט קרן מדהימה שאחוז הסיוע שלה הוא מאוד מאוד - - -

כוכבה עם-עד: אבל זה גם לעסקים בינוניים או קטנים?

ניר בן אהרן: לא, לא, זה רק לזעירים, רק לנשים ממש בתחילת דרכן.

סעיד אלחרומי: יש לך מידע לגבי מספר הנשים שיש להן עסקים, בנגב למשל - - -

מירב בן ארי: לא, לא, תשמע סעיד, אנחנו נעשה על זה דיון בנפרד.

ניר בן אהרן: קח את הדוח השנתי שלנו יש שם גם - - -

מירב בן ארי: לא, אתה לא יכול להגיד לו בדיוק כמה יש בנגב.

ניר בן אהרן: כן, אני לא יכול להגיד לך בדיוק.

מירב בן ארי: אז אני אומרת שאנחנו נעשה כאן דיון ספציפי נרצה לדעת מבחינת איפה הן נמצאות, אלה, מה, בטח יש לכם איזשהי מדידה של הכסף, לאן הוא הלך, מי פתח.

מירב בן ארי: נכון?

מירב בן ארי: אתם יודעים את זה אז תגידו.

סעיד אלחרומי: ואם זה המשיך או פתח וסגר.

מירב בן ארי: בדיוק.

מירב בן ארי: מה האורך חיים של עסק כזה.

מירב בן ארי: טוב, אני ברשותכם אסכם בכמה דברים.

מירב בן ארי: ראשית אני רוצה להודות לכם לסוכנות לעסקים קטנים ובינוניים ומשרד הכלכלה, האמת שחיכינו לדוח הזה הרבה זמן, אז קודם כל ברכות לדוח.

מירב בן ארי: וגם הדבר שאמרתי בהתחלה ואני אומרת גם בסוף, צריך לראות מה אתם עושים איתו.

מירב בן ארי: מה אתם עושים איתו, מה החשיבה שלכם, אתם תשתפו את הוועדה כי הוועדה מתעסקת בזה כל הזמן, גם אני, גם עאידה, היושבת ראש בפועל, כל הזמן מתעסקות עם העניין הזה של עסקים קטנים, של עצמאיות, של קידום עסקים, ולכן אנחנו נרצה לדעת כאן.

מירב בן ארי: כמה זמן את צריכה בשביל לבוא לתת לנו קצת מה התכנית שלכם בעקבות הדוח, כמה זמן אתם צריכים, אנחנו במאי עכשיו.

רחל טימסטיט: חודשיים-שלושה.

מירב בן ארי: חודשיים.

מירב בן ארי: אני אוהבת ללכת על המינימום אז אנחנו נעשה כאן דיון ביולי בערך, זה יתן מספיק זמן.

סעיד אלחרומי: לקראת סוף המושב.

מירב בן ארי: כן.

מירב בן ארי: לקראת סוף המושב דיון על מה התכנית שמשרד הכלכלה מביא בעצם כבשורה, אני מתארת לעצמי שגם שותפות ירצו מאוד לשמוע.

מירב בן ארי: וכמובן אני גם קוראת לכם שהן יהיו חלק מהדיונים, תשתפו אותן, כל הזמן הניירות שהן שולחות אליי, הן פשוט מעולות, מקצועיות, מכירות את התחום, שתפו אותן, קחי אותן איתך.

רחל טימסטיט: בשמחה, גם כבר ישבנו וגם אפשר להיפגש.

מירב בן ארי: מעולה, אז מצויין, היה חשוב לי כי באמת אני מקבלת מהן כל הזמן את העדכונים שלהן וזה חשוב, בטח אתם.

מירב בן ארי: וגם הייתי אומרת עם משרד העבודה והרווחה כי בסוף יש לכם שם גם ממשק וחיבור והיא אומרת שיש שיתופי פעולה אבל עד שלא אמרנו את השם היא לא כל כך ידעה.

מירב בן ארי: זה צריך להיות מקצועי, לדעת באיזה תחום אנחנו עוסקים - - -

אימאן אלקאסם: בסוף זה עניין של טרמינלוגיה.

אימאן אלקאסם: אמרת את השם, הבנו.

מירב בן ארי: אז אם זה זה אז זה בסדר כי גם את אנחנו רוצים שתהיי חלק מהעניין של התכנית.

מירב בן ארי: אנחנו נעשה כאן דיון בלי קשר לעניין בעניין של עצמאיות.

מירב בן ארי: ולמה - כי היה כאן דיון לפני נראה לי בסוף המושב הקודם זה היה שנתנו נתונים מאוד מאוד ברורים.

מירב בן ארי: שותפות הן אלה שהציגו בהתחלה, הסוכנות היה רן קיוויתי הוא ענה, אבל הם באו מאוד מאוד ברור.

מירב בן ארי: מה היה ברור - היה ברור אצלן שהן השוו את זה לגברים.

מירב בן ארי: אתה נתת כאן נתונים ל-OECD, למצב אצל הנשים העצמאיות, כתבת גם ששליש כאן הן נשים עצמאיות, אבל יותר חשוב לי להשוות לגברים.

מירב בן ארי: זאת אומרת, כשאני ראיתי את הנתונים אז אמרתי לשר הכלכלה, תשמע, יש לך 70% עסקים של גברים, לא הגעתי ל-20% בעסקים של נשים ואז היה שם את האמצע של עסקים שמנוהלים ביחד.

מירב בן ארי: ואמרתי, תשמע עם נתון כזה מזעזע צריך שאישה נכנסת לסוכנות שיהיה לה שטיח אדום, שיהיה לה סקשן נפרד.

מירב בן ארי: שהיא תבוא ויגידו לה, את רוצה לפתוח עסק, בואי נראה מה אנחנו יכולים לעזור לך.

מירב בן ארי: כשאתה הבאת את הנתונים הם נתונים טובים אבל אני הייתי רוצה, ודרך אגב הייתה התייחסות שלך בקטע של השכר כי באמת כתבת שנשים מרוויחות פחות, אבל בוא נסתכל על כל התמונה של עצמאיות.

מירב בן ארי: אני פחות מתעסקת עכשיו בשכירות כי כבר שמעתי שהן מרוויחות פחות, אני מכירה את זה.

מירב בן ארי: אבל אני אומרת בוא תשווה לגברים וככל שאתה משווה לגברים אתה מבין שהפערים עמוקים וגדולים, ולכן, דרך אגב, שבאתי לשר הכלכלה אמרתי לו בוא תראה איך אתה עושה להם מסלול.

מירב בן ארי: אגב, אני לא נכנסת עכשיו לקטע של הרשויות המקומיות שדיברנו על זה שהנשים לא יודעות, שגם שם יש להן זכויות והן לא יודעות על הרכש, דיברנו על זה.

מירב בן ארי: שים לב, זה דיון נפרד, אני לא נכנסת לזה.

מירב בן ארי: אני כן הייתי רוצה לשמוע את זה בדיון שאני אעשה כאן על עצמאיות, כמובן עם עאידה.

מירב בן ארי: ואני אגיד רק משהו על העניין של החד הוריות כי אני עוסקת בזה קרוב לשלוש שנים.

מירב בן ארי: אנחנו ממש לקראת סיום, גם מול משרד הכלכלה, אני עובדת מול גלי יעקבי מאצלכם, וגם מול כל מה שקשור לקריטריונים של הסל גמיש, וגם מול רוח נשית שאנחנו מקדמים אותם סוף סוף למימון של המדינה.

מירב בן ארי: אנחנו הולכים לעשות כאן עניין.

מירב בן ארי: אני רוצה שתשימו את העומס שלכם על העניין של נשים מקבלות הבטחת הכנסה שנשואות שרוצות לפתוח עסק.

מירב בן ארי: כי לא שהתפטרנו - - - של חד הוריות והחד הוריות יש לנו עוד הרבה, אבל באמת התלבשנו על הנושא הזה.

מירב בן ארי: מאוד מאוד חשוב לי העניין של נשים מקבלות הבטחת הכנסה נשואות עם שלושה, ארבעה, חמשה ילדים שרוצות לפתוח עסק ורוצות להגשים את החלום ולא מצליחות.

מירב בן ארי: תודה רבה לכולכם שהגעתם.

מירב בן ארי: אנחנו ממש בסיום.

מירב שמואלי: אני מתנצלת לא יכולתי לצאת מחוקה.

מירב שמואלי: זה היה נאום מאוד מרשים, כל הכבוד לך.

מירב שמואלי: אני רק אצטרף לכל דברייך ואני אגיד כל הכבוד ותודה רבה לכם.

מירב בן ארי: תודה שבאת זה גם חשוב.

מירב שמואלי: כן באמת.

מירב שמואלי: בהצלחה לנו.

מירב בן ארי: תודה רבה לכולם.